MJU ne vrši pritisak da se održi sjednica SO Kotor | MTELCG\nMJU ne vrši pritisak da se održi sjednica SO Kotor\n20.06.2019. | 19:27 > 19:30\nMinistarstvo javne uprave (MJU) negiralo je navode predsjednice Skupštine Opštine (SO) Kotor Dragice Perović da taj resor vrši pritisak da se održi sjednica lokalnog parlamenta.\nFoto: MONDO/Nikoleta Vukčević Kotor - grad koji inspiriše\nIz MJU su saopštili da je Poslovnikom SO Kotor propisano da predsjednik Skupštine može prekinuti sjednicu kada ocijeni da su povodom određenog pitanja koje je na dnevnom redu neophodne konsultacije i pribavaljanje potrebnog mišljenja i u drugim slučajevima, ako to Skupština odluči.\n„Perović je 24. aprila prekinula sjednicu sa obrazloženjem da je, povodom podnijetog predloga trećine odbornika za dopunu dnevnog reda, potrebno pribaviti mišljenje, a da pri tome Skupština nije ni utvrdila dnevni red, niti odlučivala da li je potrebno izvršiti konsultacije i pribaviti mišljenja o tom pitanju, što je urađeno suprotno Poslovniku“, rekli su iz Ministarstva.\nOni su podsjetili da SO Kotor već duže od šest mjeseci ne ostvaruje svoje nadležnosti, odnosno da je prošle godine održala i završila samo jednu sjednicu koja je počela sa radom 19. februara i nakon više prekida završena 20. marta.\n„Druga sjednica koja je započeta 15. maja prošle godine ni do danas nije završena, a pojedine sjednice iako su sazivane nije su ni započinjane zbog nedostatka kvoruma“, ukazali su iz Ministastva.\nKako su istakli, SO Kotor nije donijela budžet opštine za ovu godinu, iako je bila obavezna da to učini najkasnije u prva tri mjeseca fiskalne godine.\nIz MJU su rekli da je, u cilju rešavanja situacije u Kotoru, izazvane isključivo lošim upravljenjem lokalne vlasti, Vlada, na njihov predlog, 30. maja donijela Odluku o upozorenju SO Kotor da u roku od 20 dana od dana objavljivanja Odluke u Službenom listuodrži sjednicu Skupštine radi ostvarivanja svojih funkcija, odnosno izvršavanje zakonom utvrđenih obaveza.\n„Predsjednica Skupštine ni nakon upozorenja Vlade, iako je imala i vremena i normativnog osnova da sazove sjednicu Skuštine po hitnom postupku u skladu sa Poslovnikom i u roku kraćem od deset dana, to nije učnila“, navodi se u saopštenju.\nIz MJU su kazali da Perović nije pokušala ni da sazove nastavak neke od ranije započetih sjednica, a naročito ne sjednicu na kojoj je bilo predviđeno donošenje budžeta.\n„Navedeno, ne ulazeći u ostale detalje vezano za potupke i postupanja predsjednice SO Kotor, dovoljno govori o njenoj želji i potrebi da stvori uslove da lokalni parlament donosi odluke u interesu građana Kotora, pa se postavlja pitanje, na čijoj strani ili u čijim činjenima ili nečinjenima postoji eventualna politička korupcija“, zaključuje se u saopštenju.


UNUTAR PRIVATNOG AVIONA DONALDA TRAMPA - Lux Life luksuzni portal: Moda, Stil, Trendovi, Kolekcije 2014...\nTako je, tokom puta do Britanije kada je išao da poseti svoje golf resortove u Irskoj i Škotskoj, ovaj američki milijarder dozvolio ljudima da zavire na brzinu u moćni enterijer njegovog još moćnijeg privatnog aviona.\nOvaj prilagođeni Boeing 727-100 moćni američki tajkun kupio je 2011.godine od su-osnivača Microsofta, Pola Alena. Sedišta za putnike su napravljena od 24karatnog zlata, pored drugih luksuznih pogodnosti i elemenata. Tu je TV set od 52 inča, sa kontrolorom koji gledaocu daje opciju pristupa bilo kom filmu ili seriji koje želi da gleda dodirom na jedno dugme. Više od jednostavnog privatnog aviona, ovaj avion je opremljen kao veoma luksuzna hotelska soba, sa luksuznim kupatilom, spavaćom sobom i sobom za goste koja ima sofe koje se veoma lako pretvaraju u preudobne krevete. Pogledajte i sami kako sve to izgleda…\nPROČITAJTE SLEDEĆI TEKST: SRPKINJA KOJA JE DIZAJNIRALA BOING\nVondom CENA od 220,00 €


U Srbiji 263 nova slučaja, pet ljudi umrlo\nU Srbiji je u prethodnih 24 sata zabeleženo 263 novih slučajeva zaraze COVID 19, dok je pet ljudi umrlo, saopšteno je 26. aprila na konferenciji za novinare Vladinog Kriznog štaba za borbu protiv epidemije korona virusa.\nU tom periodu testirano je ukupno 4,365 uzoraka, rekao je član kriznog štaba i epidemiolog Predrag Kon.\nKon je precizirao da je od pet preminulih, dvoje iz gerontoloških centara.\nUkupan broj izlečenih od COVID 19 u Srbiji je 1.182.\nU Srbiji je od početka pandemije zaraženo ukupno 8.042 ljudi, dok je 156 ljudi umrlo.\nKon: Vraćanje u život polako\nEpidemiolog Kon je rekao da će građani morati da nauče da žive sa korona virusom, ali da će rizik biti maksimalno smanjen.\n„Mi moramo da živimo i radimo i obezbedimo normalni život zajedno sa tim virusom“, rekao je Kon na konferenciji.\nOn je dodao i da je očigledno da virus „nema nameru da nas napusti“, te da ono sa čim se raspolaže je sve što imamo u ovom trenutku, a to su mere distanciranja.\n„Mere izolacije počinjemo da iscrpljujemo jer smo prvi udar pregurali. Mi nastavljamo sa merama distanciranja i obezbeđivanjem što manjeg prenošenje virusa“, rekao je Kon.\nOn je dodao da će se tek videti kako će biti njegovo prenošenje tokom leta, te da postoje podaci da je njegovo prenošenje nesmetano i na mestima sa visokom temperaturom.\n„Mi imamo niz stvari koje moramo da prihvatimo i adaptiramo. Radićemo zajedno. Mere će biti procenjivanje i saopštavane onako kako se smatra da su najracionalnije. Rizik se ne može izbeći, on može samo da se spusti na najniži nivo“, dodao je Kon.\nOn je dodao i da se odlučilo da će se teretane i frizerski saloni otvoriti jer su oni morali da počnu da rade, inače bi se zatvorili.\n„Propisaće se mere, jedan na deset kvadratnih metara, sve mora da bude zakazano, mora da se obezbedi korišćenje dezinfekcionih sredstava i pre i posle korišćenja sprava, dezo-barijere na ulasku. Ako se koristi prostor za tuširanje, posle toga mora da se napravi dezinfekcija“.\nKon je dodao i da će gradski Zavod za javno zdravlje pripremiti uputstva za sve, uključujući i za organizovanje javnog saobraćaja.\nNedimović: Tužilaštvo ispituje da li je bilo propusta u Negotinu\nČlan Kriznog štaba i ministar poljoprivrede Branislav Nedimović, rekao je tokom konferencije da Ministarstvo unutrašnjih poslova i tužilaštvo ispituju da li je bilo propusta u Gerontološkom centru „Radost“ u Negotinu.\nOn je dodao i da zaraženi u tom centru, prema poslednjim podacima, nemaju težu kliničku centru.\n„Desila se jedna stvar, mogu samo da spekulišem, ali pretpostavljam da su opet pažnja i nadzor u sprovođenju preventivnih mera zatajili. Mora se voditi računa ko ulazi u dom za stare, kako su funkcionisale prateće službe“, rekao je Nedimović na konferenciji.\nOn je najavio i da će se uskoro uraditi analiza na koji način će domovi za stare funkcionisati u budućnosti, kako bi se izbeglo ulaženje korona virusa u njih u budućnosti.\nPrema poslednjim podacima od 26. aprila, prisustvo korona virusa potvrđeno je kod 561 korisnika i 149 zaposlenih i desetinama ustanova socijalne zaštite u Srbiji. Mediji su preneli 25. aprila da je u Gerontološkom centru u Negotinu obolelo 27 korisnika i troje zaposlenih.\nVlada uputila Uredbe Skupštini\nNedimović je rekao i da je Vlada Srbije 26. aprila uputila Skupštini Srbije uredbu o proglašenju vanrednog stanja i sve uredbe koje su donete tokom vanrednog stanja.\nRanije je najavljeno da će republički parlament zasedati u utorak 28. aprila.\nNedimović je rekao i da je Vlada donela odluku da će građani stariji od 65 moći od 27. aprila svakog dana da izlaze u štenju u trajanju od sat vremena - od 18 sati do 1 sat ujutro najviše 600 metara od mesta prebivališta.\nOn je dodao i da će prodavnice u četvrtak biti otvorene za najstarije od 4 do 7 sati ujutro.\n„U cilju smanjivanja kontakata, Vlada je donela odluku o zabrani (kretanja) koja će trajati od četvrtka u 18 sati do ponedeljka, 4. maja, do 5 sati ujutro“, rekao je Nedimović.\nOn je najavio i da će se u Srbiji 27. aprila zatvoriti druga privremena bolnica za prihvata pacijenata sa lakšim simptomima COVID 19, te da će to biti Dom učenika u Nišu.\nNedimović je najavio da će taj dom biti dezinfikovan i da će ostati u stanju pripravnosti.


Implementacija IZIS-a: Trnovit put transfera podataka pacijenata – mojKontakt portal – Radio Televizija Kontakt\nU firmi “Računari” Banjaluka, gdje su skladišteni zdravstveni podaci pacijenata, rekli su nam da nisu zainteresovani da nam ih prebace, iako su oni naše vlasništvo, što nam izaziva zabrinutost, rekla je za “Nezavisne” Vesna Gluvić Čelić, v.d. direktora Doma zdravlja Gradiška.\nOva zdravstvena ustanova počela je s implementacijom Integrisanog zdravstvenog informacionog sistema (IZIS), a taj proces zasad teče očekivanom dinamikom.\n“Uporedo, mi radimo na oba sistema, odnosno i sa sistemom firme ‘Računari’ i s IZIS-om. Naš zadnji ugovor sa firmom ‘Računari’ ističe u aprilu iduće godine. Imali smo s njima razgovore, te su rekli da nisu zainteresovani da te podatke prebace, mada u ugovoru piše da su to naši podaci. Nikakvu novčanu naknadu nisu direktno tražili”, kaže Gluvić Čelićeva.\nPo njenim riječima, ako im firma “Računari” u aprilu ne ustupi podatke, desilo bi se da ih uopšte nemaju, odnosno da kreću od nule.\n“Mi se nadamo da će to biti riješeno jer je to ogromna količina podataka. Firma ‘Računari’ dužna je da nam bez naknade ustupi te podatke, po ugovoru. Moram priznati da me ova situacija brine”, navela je Gluvić Čelićeva.\nU kompaniji MMSCODE, koja je dio konzorcijuma koji implementira IZIS, takođe navode da ogroman problem jesu istorijski podaci o pacijentima koji nisu u posjedu zdravstvenog sistema RS, te su dati na čuvanje i obradu privatnom preduzeću, a koje u ovom momentu nije spremno da sve podatke o svim građanima RS i njihove medicinske podatke vrati u posjed zdravstvenih ustanova.\n“Dakle, imamo situaciju da su javne zdravstvene ustanove (JZU) godinama plaćale ‘obrađivaču podataka’ obradu istih, te se samim tim podrazumijeva da su ti podaci obrađeni, da su ‘uredno’ skladišteni i da su uvijek spremni da ih, kao što je u ugovoru navedeno, vrate JZU. Ali, sada obrađivač traži naknadu koja je dosta veća od petogodišnjeg ugovora sa JZU i svi domovi zdravlja u RS su u velikom problemu”, navode iz kompanije MMSCODE.\nIz resornog ministarstva podsjećaju da je Vlada 2017. godine donijela Uredbu o IZIS-u kojom je propisan način njegove organizacije, razvoja i funkcionisanja.\n“Napominjemo da je razvoj integrisanog zdravstvenog informacionog sistema u nadležnosti Fonda zdravstvenog osiguranja RS, što je propisanom članom 120a Zakona o zdravstvenoj zaštiti”, kažu iz Ministarstva zdravlja i socijalne zaštite RS.\nIz Fonda zdravstvenog osiguranja (FZO) RS ističu da IZIS, koji je počeo s radom prije mjesec dana u Bolnici Gradiška i pripadajućim domovima zdravlja Kozarska Dubica, Gradiška i Srbac, odlično funkcioniše u praksi, a zdravstveni radnici već sada, na početku primjene, uočavaju njegove brojne prednosti.\nKako ističu iz FZO RS, kada je riječ o zdravstvenim podacima osiguranika, oni su, kao i do sada sigurni, u potpunosti zaštićeni i njima raspolažu zdravstvene ustanove. Kako tvrde, u toku je i prenos elektronske verzije ovih podataka.\n“S aspekta Fonda važno je da zdravstvene ustanove vode računa o bezbjednosti ovih podataka i da su u njihovom posjedu, a eksport i elektronske verzije ovih podataka bi samo dodatno pomogli integraciji podataka u jedinstven sistem kako je i osmišljen IZIS”, ističu u Fondu.\nMihajlo Grgić, direktor firme “Računari” Banjaluka, kaže da sa zdravstvenim ustanovama sarađuju godinama te da podaci o pacijentima, koji su u njihovoj bazi, nikad nisu neovlašteno korišteni. On dodaje da IZIS evidentira jako malo podataka o pacijentima u odnosu na one koje “Računari” imaju u evidencijama.\n“Nosioci IZIS-a traže da formu podataka, kakva je kod nas, pretvorimo u onakvu kakva njima treba. Migracija 750 miliona dokumenata je ogroman posao. Ako treba da 25 ljudi radi mjesecima, to treba platiti, jer i oni zaslužuju platu”, rekao je Grgić.\nKako dodaje, u njihovom svakom ugovoru u prvom članu piše da je vlasništvo nad podacima na strani zdravstvene ustanove, što nije sporno.\n“To, dakle, nisu naši podaci i mi ih ne naplaćujemo. Ali, ako žele da ih prebacimo, a još i da ih prekonfigurišemo na način na koji njima treba – to košta”, ističe Grgić.\nIz kompanije MMSCODE, s druge strane, poručuju da niko ne sumnja da su ovi podaci zloupotrijebljeni, ali i dodaju da zdravstvene ustanove treba da dobiju obrađene podatke, spremne za upotrebu, jer su to sve ove godine i plaćale.\n“Postavlja se pitanje, ako je predmetna privatna firma vršila uslugu obrađivanja podataka, zašto onda zdravstvene ustanove, koje su tu uslugu plaćale, ne mogu da dobiju obrađene podatke”, navode iz kompanije MMSCODE.\nPodsjetimo, zahvaljujući IZIS-u svi građani će besplatno dobiti elektronske zdravstvene kartice, tako da ovjeravanje zdravstvenih knjižica odlazi u prošlost. Takođe, svaki pacijent će imati svoju aplikaciju gdje, između ostalog, može da pogleda sve svoje nalaze, uputnice, recepte, itd. Sistem je zamišljen tako da pacijent ima sve na jednom mjestu te da nije u obavezi da sa sobom nosi bilo kakvu dokumentaciju osim elektronske zdravstvene kartice.\nIz kompanije MMSCODE poručuju da se nadaju da će resorno ministarstvo uzeti aktivno učešće u sprovođenju IZIS-a donošenjem pravilnika i određenih podzakonskih akata, čime bi se ubrzao proces te riješili određeni nedostaci koji definišu način i vrstu vođenja medicinske dokumentacije, kao i prava pristupa i upravljanja podacima.


Bivši načelnik GŠ VJ krajem sledeće nedelje u Hagu. Još nekoliko osoba s haških optužnica javilo se Saveznom ministarstvu pravde\nBEOGRAD - Saveznom Ministarstvu pravde prekjuče i juče javilo se nekoliko osoba koje se nalaze na optužnicama Haškog tribunala i u toku su pregovori o dobrovoljnom odlasku u Hag. S bivšim načelnikom Generalštaba Vojske Jugoslavije generalom Dragoljubom Ojdanićem postignut je definitivan dogovor i on bi tokom sledeće nedelje trebalo da dobije garancije Savezne vlade i da najverovatnije krajem nedelje otputuje u Hag - rekao je juče za "Glas" Nebojša Šarkić, pomoćnik saveznog ministra pravde.\nŠarkić je juče Tanjugu potvrdio i da su u toku i razgovori s advokatima nekadašnjeg potpredsednika Savezne vlade Nikole Šainovića o dobrovoljnoj predaji. On nije želeo da otkrije imena ostalih osoba koje su dolazile na dogovor u Ministarstvo.\nNebojša Šarkić je istakao da će "ukoliko Haški sud dozvoli da se Dragoljub Ojdanić brani sa slobode, vlade SRJ i Srbije garantovati da će se optuženi odazvati na svaki njihov poziv".\nNema razloga za zatvaranje\nVojislav Soležan, advokat Dragoljuba Ojdanovića potvrdio je za Rojters da će njegov klijent krajem sledeće nedelje otputovati u Hag.\nOn je naglasio da Ojdanić namerava da sarađuje s Tribunalom i očekuje da neće biti zatvoren.\nSoležan je dodao i da će on Ojdanića zastupati pred Haškim sudom.\n- Ne verujem da ćemo otputovati u ponedeljak ili utorak, jer do tada nećemo rešiti sve formalnosti - rekao je Soležan.\nOn je istakao da on ne vidi "razlog za zatvaranje Ojdanića" jer je on spreman da sarađuje s Tribunalom.\nOjdanić će, kako kaže Šarkić, "kao i svaki drugi građanin u Hag otputovati redovnom avionskom linijom, jer se dobrovoljno odazvao pozivu Savezne vlade, a sam će odlučiti da li će u njegovoj pratnji biti neko od njegove porodice, prijatelja ili advokat".\nU Saveznom ministarstvu pravde u Palati federacije tokom vikenda su organizovana dežurstva kako bi osobe koje Haški tribunal tereti za ratne zločine mogle da dođu na dogovor, s obzirom da sutra ističe rok koji je Vlada SRJ odredila za dobrovoljnu predaju, i tako izbegnu hapšenje.\nBranilac Nikole Šainovića, bivšeg potpredsednika Savezne vlade, advokat Toma Fila juče nije želeo da kaže kakvu je njegov klijent doneo odluku povodom odlaska u Hag.\n20. Apr 2002 23:20 (GMT+01:00)\nŠarkić je sinoć izjavio za "Glas" da se i tokom poslepodneva javilo nekoliko osoba sa optužnica Haškog tribunala. "U Ministarstvo su dolazili advokati optuženih koji su državljani Republike Srpske. Osim Ojdanića, niko definitivno nije odlučio da dobrovoljno ide u Hag, ali su pregovori u toku", rekao je on.


Apartmani Krstić Sokobanja\nApartmani Krstić se nalaze u mirnom kraju Sokobanje i od centra su udaljeni oko 200 metara a od Akva parka Podina oko 300 metara. U ponudi su jedan apartman u strogom centru Sokobanje, jedan apartman u prodičnoj kući i studio u porodičnoj kući. Ukoliko volite odmor u tišini izolovani od buke i galame a nadomak centra, Apartmani Krstić su pravo rešenje za Vas. Prelepo dvorište za decu Vam pruža osećaj sigurnosti da odmarate u hladovini a okruženje oko naših apartmana uz cvrkut ptica ulepšaće Vaš odmor u Sokobanji.\nApartman MEDA LUX se nalazi na prvom spratu porodične kuće i veličine je 100m2. Apartman je pogodan za dve porodice jer poseduje tri spavaće sobe, veliki dnevni boravak, terasu


Imamo političara svetskog ranga, treba da se ponosimo Vučićem - Istinomer\nImamo političara svetskog ranga, treba da se ponosimo Vučićem\nPremijerka o predsedniku Srbije. (TV Prva, 4. 11. 2020. godine)\n“Zajedno smo sastavljali Vladu, kao što ja mislim i da je normalno. Pošto je, pod jedan, predsednik Aleksandar Vučić i predsednik SNS, pošto je lista koja je nosila njegovo ime dobila i ima apsolutnu većinu u parlamentu. A i drugo, kao što sam govorila toliko puta, toga se ne stidim, time se ponosim, zaista imamo političara svetskog ranga sa kim bih se savetovala i koga bih poslušala, i interesovalo bi me njegovo mišljenje čak i da nije predsednik. Zato što mislim da kao zemlja treba da se ponosimo takvim čovekom i njegovim znanjem i političkim iskustvom. Pritom ja nemam problem sa sujetom, da me ljudi zovu i fikusom, i ovakvom, i onakvom, dok god Srbija napreduje, dok god naše plate i penzije kontinuirano rastu.”


Vesti online / Sport / Fudbal / Partizan i Zvezda pozivaju navijače da pomognu “orlovima” (VIDEO)\nU ponedeljak od 20.45 sati reprezentacija Srbije igra odlučujući meč za plasman na Svetsko prvenstvo, a protivik “orlova” biće selekcija Gruzije koja u ovim kvalifikacijama nema pobedu, ali je u pet od devet mečeva ostala neporažena.\nSvi zajedno, svi kao jedan u ponedeljak\nVeć sada je poznato da će stadion “Rajko Mitić” biti dupke pun, a poziv navijačima da pomognu državnom timu uputila su i naša dva najveća kluba - Crvena zvezda i Partizan.\nCrno-beli su na svom sajtu objavili poziv sledeće sadržine:\n- FK Partizan poziva sve navijače da sutra podrže reprezentaciju Srbije u istorijskoj utakmici kvalifikacija za FIFA svetsko prvenstvo 2018. godine!\nPored toga u prilogu se nalazi i video snimak poruke povremenog reprezentativca Zorana Tošića.\nNešto ranije istim povodom oglasila se i Crvena zvezda koja je poziv poslala putem tvitera.\nJoš jedna pobeda i...@FSSrbije pic.twitter.com/AUxPEkwTbs — FK Crvena zvezda (@crvenazvezdafk) October 8, 2017


Sirija narednog meseca bira novog predsednika - Sputnjik Srbija\n06:41 14 Maj 2021\n14:07 18.04.2021 Preuzmite kraći link\nParlament Sirije raspisao je predsedničke izbore za 26. maj, javila je televizija "Ihbarija".\nSirijci koji žive u inostranstvu moći će svoje pravo glasa da ostvare u ambasadama 20. maja.\nOsobe koje imaju nameru da se kandiduju za predsednika to će moći da urade od 19. aprila.\nPrethodni izbori za predsednika Sirije održani su 2014. godine. Tada je bilo 24 kandidata za mesto predsednika, ali su samo tri ispunila sve uslove za učešće na izborima. Aktuelni predsednik Bašar Asad je tada dobio više od 88 odsto glasova. Prema Ustavu, on ima pravo da se kandiduje za još jedan sedmogodišnji mandat.


Savo Manojlović: Mogući protesti i na dan referenduma 16. januara - Politika - Dnevni list Danas\nPočetna » Vesti » Politika » Savo Manojlović: Mogući protesti i na dan referenduma 16. januara\nL. Valtner07.12.2021. 14:03\nSavo Manojlović iz inicitive Kreni-promeni najavio je moguću radikalizaciju protesta i proteste i na dan referenduma 16. januara.\n– Ukoliko se ne usvoje predlozi mi se nećemo baviti referendumskim pitanjem nego ćemo ući u dalju radikalizaciju protesta. Ne da građanima nećemo poručivati da simuliraju demokratske procese nego ćemo uću u radikalizaciju, jer imamo pravo da se elementima građanske neposlušnsti izborimo za elementarna prava – naveo je Manojlović odgovarajući na pitanje novinara šta će pred referendum poručiti građanima.\nPrema njegovim rečima, pošto nije dosta jedan dan nedljno, možda imamo i dva dana.\n– Možda ćemo i tog 16. u nedelju protestovati. Pa ćemo da vidimo kako ljudi izlaze na referendum dok traju protesti po Srbiji – kazao je Manojlović na današnjoj konferenciji za novinare.\nZa 16.januar zakazan je referendum o izmeni Ustava u delu koji se odnosi na pravosuđe.\nPitanje koje će građanima biti postavljeno je „Da li ste za potvrđivanje Akta o promeni Ustava Republike Srbije?“\nOpozicioni blokovi podeljeni su po pitanju referendumske kampanje na one koji se ovom temom uopšte neće baviti, kao što su SSP, DS, NS i PSG, kao i SDS, i one koji će pozivati građane da glasaju protiv izmena Ustava – patriotski blok i najverovatnije zeleno-levi blok.\nblokade putevaInicijativa Kreni-promenireferendum 16. januaraSavo ManojlovićBeograd\nPredstavnici kampanje "Kreni-Promeni" najavili su da će sutra u Skupštini Srbije tražiti hitnu verifikaciju narodne inicijative, kako bi otpočeli skupljanje potpisa za zabranu iskopavanja litijuma i bora i kako bi parlament o tome mogao da odluči.\nU Novom Pazaru, Sjenici i Tutinu objavljeni su konačni...


Djevojka iz Foče podlegla povredama u KCUS-u - Klix.ba\nCrna hronika Djevojka iz Foče podlegla povredama u KCUS-u\nDjevojka iz Foče podlegla povredama u KCUS-u\n3.1.2015. u 20:07\nDjevojka čiji su inicijali M. B. (22) iz Foče preminula je u Kliničkom centru Univerziteta u Sarajevu od posljedica povreda zadobijenih u saobraćajnoj nesreći, koja se dogodila 31. decembra na putu Foča-Tjentište u mjestu Perovići, potvrđeno je Srni u fočanskoj Saobraćajnoj policiji.\nIz Saobraćajne policije kažu da je djevojka nastradala kada se automobil Chevrolet, kojim je upravljao njen brat čiji su inicijali M. R. (35) sudario sa Audijem, za čijim volanom je bio O. M. (35) iz Goražda.\nU policiji kažu da je vozač Audija prešao na lijevu stranu ceste i direktno se sudario sa Chevroletom u kojem su bili brat i sestra.\nSrna nezvanično saznaje da je nastradala Božica Mijović, studentica četvrte godine biologije na novosadskom Univerzitetu.\nBožica je u stanju kome sa teškim povredama lobanje prebačena u Klinički centar Univerziteta u Sarajevu, gdje ljekari, i pored svih napora, nisu uspjeli da je spase.


Tip dana: Viljareal – Barselona: “Žuta podmornica” se bori da ne potone u niži rang! – Kladjenje.rs\nHomeTip DanaTip dana: Viljareal – Barselona: “Žuta podmornica” se bori da ne potone u niži rang!\nU utorak, sredu i četvrtak su na programu mečevi 30. vanrednog kola španske La Lige a za vas smo izdojili duel između Viljareala i Barselone.\nViljareal: Može li ova ekipa da izbori opstanak u ligi?\nNema sumnje da su fudbaleri Viljareala uz Seltu najneprijatnije iznenađenje ove sezone. U prošlosti bi sasvim sigurno dueli između “žute podmornice” i Barselone predstavljali jedan od derbija kola, a u ovom trenutku je to duel između prve i 17. ekipe na tabeli.\nViljareal je solidno startovao sezonu ali posle samo nekoliko kola su krenuli da igraju loše što je na kraju i dovelo do toga da se u ovom trenutku grčevito bore za opstanak, što im sasvim sigurno i ne gine do kraja sezone. Ipak, ono što se mora priznati je da ova ekipa od početka godine pruža dosta bolje partije nego ranije.\nNaime, Viljareal je u poslednja tri kola ostvario dve pobede i jedan poraz i to u prošlom kolu na gostovanju kod Selte u Vigu koja je između ostalog direktan konkurent za ispadanje ovoj ekipi. Zanimljivo je da je na tom meču Viljareal vodio sa 2:0, ali su u nastavku meča dosta pali i dozvolili Selti da prvo izjednači a na kraju i potpuno preokrene rezultat i tako se približi na samo bod zaostatka u odnosu na “žutu podmornicu”.\nOno što svakako može da raduje sve navijače Viljareala kada je ovaj meč u pitanju je činjenica da njihova ekipa igra dosta dobro protiv Barselone na svom terenu pošto su u poslednja tri susreta uspeli dva puta da remiziraju, ali i da dožive poraz prošle sezone.\nBarselona: Sjajna igra na sva tri fronta!\nKada se sve sabere i oduzme ovo je zaista jedna fantastična sezona za Barsu. Naime, ova ekipa je na dobrom putu da odbrani naslov prvaka pošto imaju čak deset bodova prednosti u odnosu na drugoplasirani Atletiko Madrid, i čak dvanaest u odnosu na trećeplasirani Real. Ono što je bitno je da do kraja ima još samo deset kola, i zaista je teško očekivati da će ekipa kao što Barselona dozvoliti sebi da prokocka ovu ogromnu prednost.\nNa sve to izabranici Ernesta Valverdea igraju fantastično i u Ligi šampiona ove sezone gde su bez većih problema u osmini finala eliminisali Lion i to ubedljivim rezultatom na svom terenu pa ih sada očekuju dalji izazovi u najkvalitetnijem evropskom klupskom takmičenju gde su sasvim sigurno jedni od favorita.\nTakođe, ekipa sa Nou Kampa je došla i do plasmana u finale Kupa Kralja pošto su u polufinalu bili bolji od najljućeg rivala Real Madrida, iako su u prvom meču odigrali samo 1:1 na svom terenu. U drugom susretu na Santjago Bernabeu je ova ekipa pokazala karakter i ostvarila ubedljivu pobedu od 3:0 i na taj način zakazala sebi finalni meč sa Valensijom.\nInače, u prošlom kolu je odigran veliki derbi Barselone u kom su izabranici Ernesta Valverdea uz dosta muke savladali Espanjol sa 2:0.\nOvo je zaista jedna košmarna sezona za “žutu podmornicu”. Naime, ova ekipa se nalazi na samo bod od ispadanja u\nSegundu i nema sumnje da ih do kraja očekuje ogromna borba za opstanak. Sa druge strane, Barsa ima sezonu iz snova, i dalje se nalaze u borbi na sva tri fronta, i uopšte ne treba da iznenadi ako trijumfuju u sva tri takmičenja jer pružaju fantastične partije ove sezone. Ipak, što se tiče ovog susreta prednost moramo da damo domaćoj ekipi koja po tradiciji igra dosta dobro na svom terenu protiv Barselone. Uz to, Viljarelu gori pod nogama pa nema sumnje da će fudbaleri ove ekipe učiniti sve da ne ostanu neporaženi u ovom meču. Zbog toga vam preporučujemo da probate sa duplom šansom 1x koju kladionica Meridianbet plaća sa kvotom 2.24. Takođe, po tradiciji na mečevima između ove dve ekipe koji se igraju na Madrigalu nema previše golova pa vam savetujemo da probate sa igrom 2-3 gola koju kladionica Meridianbet plaća sa kvotom 2.17. Za kraj, hrabro vam preporučujemo da na ovom meču odigrate čistog 1 koji kladionica Meridianbet plaća sa fantastičnom kvotom 4.85.Registruj se na Meridianbet\nStartuje nam i Bundesliga. Mnogo je ljubitelja ovog fudbalskog takmičenja, i njihovo vreme dolazi. Po tradiciji, u Nemačkoj sezonu otvara prošlogodišnji šampion, a već sedam godina uzastopno u prvoj utakmici jedan od aktera je gigant […]\nNajava: Serija A, 21. kolo: Ko je gazda u Rimu i veliki derbi na “San Paolu”!\nOvog vikenda je na programu 21. kolo italijanske Serije A koje nam sa sobom donosi mnogo interesantnih mečeva. Svakako najzanimljivije će biti u velikom derbiju Rima u kom će Roma dočekati Lacio, dok svakako ne […]\n19 Februara, 2020 Vlajko Tip Dana 0


Šepić: BiH i dalje bez jasnog plana zaštite od poplava i klizišta - Index.ba\nŠepić: BiH i dalje bez jasnog plana zaštite od poplava i klizišta\nBosna i Hercegovina i dalje nema razvijen sistem ranog upozorenja i plan pripravnosti prilikom poplava i aktiviranja klizišta. Dalo se to zaključiti iz odgovora ministra sigurnosti BiH, Dragana Mektića na poslaničko pitanje koje je na današnjoj 58. redovnoj sjednici PD PS BiH uputio poslanik u PD PS i predsjednik Nezavisnog bloka, Senad Šepić.\nŠepić je, uz podsjećanje na ogromne štete koje je BiH pretrpjela prilikom majskih poplava 2014. godine, a koje su procijenjene na gotovo osam milijardi KM, uputio Vijeću ministara pitanje – šta su samostalno i u koordinaciji sa ostalim relevantnim institucijama konkretno uradilo na polju strateškog planiranja suzbijanja poplava i rizika u protekle četiri godine, koliko je izgrađeno zaštitnih brana i zidova u rizikom obuhvaćenim područjima,te koliko je BiH općenito spremna blagovremeno reagovati u slučaju novih elementarnih nepogoda u cilju smanjenja katastrofalnih posljedica po građane, infrastrukturu, privredne i prirodne resurse.\n– Zakon o zaštiti i spašavanju u BiH propisuje tačne nadležnosti institucija BiH u oblasti zaštite i spašavanja. Po tom zakonu, entiteti i Brčko distrikt u okviru svojih nadležnosti, uređuju, planiraju, obučavaju, finansiraju, ogranizuju i provode zaštitu i spašavanje od elementarnih nepogoda. Savjet ministara BiH i Ministarstvo bezbjednosti BiH po Zakonu su koordinatori i bave se izradom procjene rizika, ali mi nemamo sredstva da finansiramo izgradnju zaštitnih brana i zidova. Procjena rizika je odrađena, a na entitetima i Brčko distriktu je da u skladu sa tom procjenom dalje djeluju – glasio je odgovor ministra sigurnosti BiH, Dragana Mektića.\n– Uz svo uvažavanje ministra, ja ne znam da li vi uopće imate informacije o trenutnoj situaciji u BiH i mogućim problemima koji nas mogu zadesiti? Šta ste iskoordinirali i kakve pripreme za eventualne probleme uradili do sada? Prema Studiji o procjeni rizika, oko 300 hiljada građana u BiH živi na prostorima koji mogu biti pogođeni novim poplavama i klizištima. Imate kapacitet da izvršite pritisak na enitete, Brčko distrikt i kantone kako bi se u što skorije vrijeme nešto uradilo po ovom pitanju i pozivam vas da u narednih 7 dana, na sjednici Vijeća ministara BiH utvrdite ove mjere i informišete javnost u BiH – prokomentarisao je Šepić.\nPrethodni članakŠpirić: Niko o BiH ne može pričati ružno kao mi koji živimo tu\nNaredni članakSarajevo: Lažna dojava o bombi u Kantonalnom sudu


Prva regionalna zimska škola na temu “Dijaspora za lokalni razvoj”, 10-11 decembar 2019, Beograd – CREDI\nPrva regionalna zimska škola na…\nMreža za istraživanje migracija na Zapadnom Balkanu (dalje u tekstu WB-MIGNET), koju koordinira CREDI, organizirala je Prvu regionalnu zimsku školu „Dijaspora za lokalni razvoj“ koja se održala u Beogradu, u Srbiji, u periodu od 10. do 11. decembra 2019. godine u konferencijskom centru ENVOY. Ova inovativna Zimska škola ima za cilj uključivanje stručnjake i praktičare sa Zapadnog Balkana da uspostave veze, razmjene znanje i nauče iz najboljih praksi učešća dijaspore u lokalnom razvoju. Glavni je cilj proširitii znanje o teorijama i metodologijama za analizu (e)migracija i dijaspore sa Zapadnog Balkana, jugoistočne Europe i svijeta u cjelini.\nUz podršku projekta Dijaspora za razvoj (D4D), koji je projekat Ministarstva za ljudska prava i izbjeglice BiH i Vlade Švicarske, u partnerstvu sa UNDP BiH i IOM BiH, predstavnici Ministarstva za ljudska prava i izbjeglice BiH, općina, gradova i kantonalnih vlasti učestvuju u Prvoj regionalnoj zimskoj školi na temu “Dijaspora za lokalni razvoj”. Pored predstavnika praktičara i vlasti iz Bosne i Hercegovine, Regionalna škola je okupila više od 40 predstavnika opština i ministarstava iz regije, kao što su Savjet za migracije i opštine Republike Srbije, Ministarstva za dijasporu i opština s Kosova*, te predstavnika Agencije za dijasporu, Ministarstva za dijasporu i Razvojnog fonda za dijasporu Republike Albanije.\nProgram je naposljetku pružio završni izvještaj, koji sadržava sve izazove i mogućnosti organiziranja ove vrste škole, kao i ključne aspekte regionalne suradnje po pitanju uključivanja i rada sa dijasporom u svrhu lokalnog razvoja a koji će također poslužiti partnerima projekta Dijaspora za razvoj te nadležnim organima i Mreži praktičara službenika za rad sa dijasporom.\nNeki od izazova i mogućnosti ove vrste škole kao i ključni aspekti regionalne suradnje temeljene na angažiranju dijaspore u cilju lokalnog razvoja jesu:\n• Potreba za raščlanjenim podacima na lokalnoj razini, u standardiziranom obliku te za sistematizirajućim postupkom prikupljanja i analize podataka\n• Povezivanje podataka / dokaza s postupkom donošenja odluka, tj. oslanjanje na podatke za razvoj politike i razvoj praktičnih mehanizama angažiranja dijaspore\n• Uspostavljanje bliže suradnju sa stručnjacima i istraživačkom zajednicom radi podrške relevantnim mehanizmima prikupljanja podataka i stvaranju dokaza u svrhu stvaranja politika, mjera i mehanizama\n• Poboljšati regionalnu suradnju s posebnim naglaskom na izazove, dobre prakse i praktične mehanizme – povezane s angažmanom dijaspore na lokalnoj razini / podržati regionalno vršnjačko učenje\n• Redovita rasprava, preispitivanje i mogućnosti vezane za prijenos znanja – istraživanje novih pristupa i programa\n• Angažirajnje stručnjaka za dijasporu za daljnje treninge / radionice za lokalne nosioce vlasti na Balkanu


Cvijanović: Najmudrije je imati neutralan stav - mojKontakt portal - Radio Televizija Kontakt\nCvijanović: Najmudrije je imati neutralan stav\nPredsjednica Republike Srpske Željka Cvijanović poručila je da je najmudrije da BiH ima neutralan stav kada je riječ o situaciji u Ukrajini i da postoji mnogo ozbiljnih pitanja kojima treba da se bavi, poput vlastite ekonomije.\nCvijanović je naglasila da se u BiH o ovom pitanju nisu zauzimali stavovi, te da pojedinci iznose lične stavove, a koji ne doprinose ničemu.\n– Ti ljudi iz Predsjedništva /Šefik Džaferović i Željko Komšić/ imali su potrebu da nastupe na taj način zato što je od drugih međunarodnih aktera traženo da to urade – rekla je Cvijanovićeva novinarima u Banjaluci.\nOna je naglasila da je važno u BiH zadržati mir, stabilnost i da se nadležni bave svojim poslovima.\n– Bili smo izloženi različitim napadima, metodama i lažima, antisrpskoj i propagandi usmjerenoj protiv Republike Srpske, svrstavali su nas u neke koji bi vodili rat i da imamo secesionističke namjere što se pokazalo netačnim. Teritorijalni integritet BiH nije upitan dok se poštuje Dejtonski sporazum i svako ima svoju ustavnu poziciju – rekla je Cvijanovićeva.\nOna je ocijenila da su složena politička i bezbjednosna vremena, a kao posljedica toga i ekonomska, te da ono što nedostaje BiH jeste da koristi mehanizme koje koriste i druge zemlje, poput Centralne banke i ostalog, javlja Srna.\nDozvoljene proslave mature i ekskurzije u Srpskoj\nVlada Srpske usvojila Informaciju o stanju u oblasti industrije


U Ruskoj Crkvi zabrinuti ambicijama Konstantinopoljske patrijaršije u Francuskoj\nРубрика: Политика, Актуелно, Религија Аутор: новинарство пута прочитано Датум: 12.06.2009 Одштампај\nKorsunska eparhija Moskovske patrijaršije okrivljuje Konstantinopoljsku Crkvu za delovanje koje nosi pretnju Pravoslavlju u Francuskoj.\nPariz, 8 juna 2009. godine\n„Vreme pokazuje i one realne opasnosti za Pravoslavlje u Francuskoj, koje nas sve primoravaju da se zamislimo nad budućnošću Pravoslavlja jer postoje tendencije koje nas sve više i više brinu“, govori se u obraćanju eparhije VI Svepravoslavnom predsaborskom savetovanju koje se održava u Šambeziju.\nU toku poslednjih decenija na teritoriji Francuske deluju dve pravoslavne jurisdikcije – Korsunska eparhija Moskovske patrijaršije i Ekzarhat ruskih parohija u Zapadnoj Evropi koji se nalaze pod Konstantinopoljskom patrijaršijom.\n„U toku poslednjih godina vidimo pojačanu tendenciju dominacije jedne jurisdikcije (Konstantinopoljske – „Interfaks“) na uštrb principa sabornosti, koji je svojstven Pravoslavnoj Crkvi“, rečeno je u obraćanju Korsunske eparhije.\nOsnovom za pojavu ovog dokumenta poslužio je, pre svega, odbijanje rukovodioca Saveta pravoslavnih episkopa Francuske, mitropolita Emanuila Adamakisa (Konstantinopoljska patrijaršija) da uključi u sastav tog organa jednog od episkopa Ruske Zagranične Crkve.\nU vezi sa tim autori dokumenta su ukazali da savet „sve više postaje instrument za postizanje ciljeva jedne jurisdikcije,čiji predstavnik je njen nesmenjivi predsednik“.\nU Korsunskoj eparhiji takođe smatraju neophodnim da se predsednik izabira „od strane svih njenih učesnika, jer to odgovara interesima svim Pomesnih Pravoslavnih Crkava“.\nAutori obraćanja izrazili su nadu da će učesnici Svepravoslavnog savetovanja obratiti pažnju na one probleme koji postoje u pravoslavnom svetu Francuske.\nUčesnici savetovanja u Švajcarskoj razmatraće temu crkvenog ustrojstva pravoslavne dijaspore (pravoslavnih hrišćana koji žive van granica neke od Pomesnih Crkava).\nZa nekoliko vekova koji su protekli od poslednjeg, Sedmog Vaseljenskog Sabora nakupilo se dovoljan broj pitanja, koja traže opštecrkveno rešenje. Za rešenje tih pitanja u bližoj budućnosti predlaže se da se sazove Sveti i Veliki Sabor Istočne Pravoslavne Crkve.\nPriprema tog Velikog Sabora će se sprovoditi putem sazivanja Svepravoslavnih predsaborskih savetovanja i međupravoslavnih pripremnih komisija.\n« « Претходне вести: Izgubio sina zbog hajke na Crnu reku\nНаредне вести: „Eksperti“ ojadili Svilajnac » »


Borisov i Kećijang otvorili poslovni forum u Sofiji - Televizija Kopernikus TV K::CN\nBorisov i Kećijang otvorili poslovni forum u Sofiji\nPremijeri bugarske i Kine Bojko Borisov i Li Kećijang otvorili su danas poslovni forum u okviru sedmog samita inicijative 16 centralno i istočno evropskih zemalja i Kine (CEEC) koji se održava u Sofiji.\nDvojica premijera naglasili su da je poslovni forum platforme 16+1 temelj inicijative i da je ove godine u glavnom gradu Bugarske okupio oko 1500 kompanija.\nOni su rekli da je cilj inicijative izmedju 16 zemalja centralne i istočne Evrope i Kine jačanje Evrope a ne njena podela.\n„Želimo da vidimo jedinstvenu, naprednu i otvorenu Evropsku uniju i podupiremo integracije. To je u interesu i Evrope i Kine“, kazao je Li, dodajući da bi oslabljena Evropa „bila loša vest za Kinu a ne obrnuto“, prenosi agencija Hina.\nBorisov, domaćin skupa, je na forumu, na čijem je otvaranju učestvovala i premijerka Srbije Ana Brnabić, rekao da se radi o platformi koja pokušava da jača Evropu, a ne da je deli. U inicijativi učestvuje 11 zemalja članica EU i pet kandidata i potencijalnih kandidata s kojima Kina jača veze.\nKineski premijer je rekao da će inicijativa ostati „otvorena i inkluzivna“ za druge partnere, bilo zemlje ili institucije.\nLi je rekao da postoji brzi rast poslovnih odnosa sa zemljama centralne i istočne Evrope, „za razliku od poslovne saradnje s nekim drugim regijama“ koje nije imenovao.\nOn je najavio i da će Kina nastaviti s reformama i otvaranjem tržišta za strana ulaganja, i naglasio da će Kina nastaviti da otvara vrata za strane proizvode.\n„Za strane proizvode koji odgovaraju potrebama kineskih potrošača, nastavićemo šire da otvaramo vrata kineskog tržišta“, rekao je.\nKineski je premijer takodje ukazao da je u prvih pet meseci ove godine trgovinska saradnja Kine i 16 zemalja centralne i istočne Evrope porasla za 24,5 posto.\nBugarski ministar ekonomije Emil Karanikolov rekao je na otvaranju foruma da je ova inicijativa dobra osnova za širenje saradnje u visokoj tehnologiji, investicijama, industrijskom partnerstvu, zajedničkim kompanijama, infranstrukturi, saobraćaju, poljoprivredi, energetici i turizmu.\nMinistar se zahvalio kineskoj vladi na aktivnoj politici i praktičnim koracima u ohrabrenju kineskih kompanija da prošire sadašnji region.\nBugarsko ministarstvo ekonomije podržavaće i promovisati sve inicijative u interesu dobre saradnje izmedju zemalja, rekao je Karanikolov.\nNakon otvaranja foruma, održaće se samit šefova vlada 16 zemalja centralne i istočne Evrope i Kine. Na njemu pored Kine učestvuju i Albanija, BiH, Hrvatska, Bugarska, Češka, Estonija, Madjarska, Letonija, Litvanija, Makedonija, Crna Gora, Poljska, Rumunija Slovačka, Slovenija i Srbija.


Porodična penzija - Blic Online\nPenziju preminulog osiguranika mogu da naslede bračni i vanbračni partner, deca ili roditelj, naravno, ako ispune određene uslove. Ipak, i kada se utvrdi da ispunjavaju kriterijume za to nasledstvo, ne dobijaju svi oni svi jednaku visinu penzije.\nKO SVE IMA PRAVO NA PORODIČNU PENZIJU Mogu je naslediti i deca, i roditelji i partneri, ali su uslovi različiti\nUkoliko penzioner koji prima starosnu ili invalidsku penziju premine, članovi njegove porodice mogu naslediti penziju, ali ako ispune određene kriterijume. I tu su važne dve činjenice.\nPravo na porodičnu penziju od ove Nove godine imaju i vanbračni partneri, što znači da će posle smrti supružnika, iako se nisu potpisali pred matičarem, imati pravo da naslede primanje, ukoliko je njihova zajednica trajala najmanje tri godine. Isto važi i za one koji sa preminulim penzionerom imaju zajedničko dete, pišu Novosti.\nZa porodične penzije, potvrde učenika do kraja septembra\nRepublički fond za penzijsko i invalidsko osiguranje podsetio je danas da je kraj septembra rok do kada učenici koji koriste porodične penzije, ako su stariji od 15 godina, moraju da dostave potvrde o školovanju, da im ne bi bila obustavljena isplata prinadležnosti.\nBez potvrde o upisu nema porodične penzije\nRepublički fond za penzijsko i invalidsko osiguranje podsetio je danas studente - korisnike porodičnih penzija, koji su to pravo ostvarili po osnovu školovanja na visokim školama ili fakultetima, da do kraja oktobra treba da dostave nadležnim filijalama Fonda PIO potvrde o upisu nove školske godine.\nKako se ostvaruje, a kako gubi pravo na porodičnu penziju\nBroj korisnika porodičnih penzija u Srbiji porastao je tokom prošle godine, navode u Republičkom fondu za penzijsko i invalidsko osiguranje (PIO). To potkrepljuju podacima da je 2013. godine pravo na porodičnu penziju ostvarilo 59.752 korisnika, što je u odnosu na 2012. godinu povećanje od 1.254 penzionera.\nOdbačena tužba Mirjane Marković protiv Fonda PIO\nUpravni sud Srbije odbacio je tužbu Mirjane Marković, udovice bivšeg predsednika SR Jugoslavije Slobodana Miloševića, na rešenje Republičkog fonda za penzijsko i invalidsko osiguranje (PIO), u predmetu porodične penzije, saopštio je danas taj sud.


Povređeni migranti otkriveni u blizini granice između BiH i Hrvatske\nBy Mladen Dragojlovic / Објављено на: August 7, 2019\nPripadnici Granične policije BiH sinoć su na području Velike Kladuše, u blizini državne granice s Republikom Hrvatskom, pronašli grupu ilegalnih migranata sa vidljivim povredama.\nPortparol Ministarstva unutrašnjih poslova Unsko-sanskog kantona (USK) Ale Šiljdedić potvrdio je informaciju, napominjući da čitavu istragu vodi Granična policija Bosne i Hercegovine.\n“Mogu potvrditi da se incident zaista i dogodio, ali ne mogu govoriti o detaljima, jer su povređene migrante pronašli kolege iz Granične policije i oni vrše sve istražne radnje”, rekao je Šiljdedić.\nMinistarstvo zdravlja, rada i socijalne politike USK-a reklo je da su povređeni strani državljani hospitalizovani u Domu zdravlja Velika Kladuša, gde im je pružena odgovarajuća medicinska nega. Još nisu službeno saopšteni razlozi ili uzroci incidenta u blizini granice s Republikom Hrvatskom, kao ni broj povređenih osoba i težina zadobijenih povreda.\nKabinet Kantonalne ministarke zdravlja, Nermine Ćemalović, takođe je potvrdio incident, ali se dodaje da čekaju konačni izveštaj bolnice Velika Kladuša o broju i razmerama povreda.\nUnsko-sanski kanton, na severozapadu BiH posebno je zanimljiv migrantima, koji ulaze u zemlju iz pravca Srbije i Crne Gore, jer je najbliži granici sa EU. Prošle godine u zemlju je ušlo 25.000 migranata, a nadležni organi procenjuju da ih je trenutno u BiH oko 9.000.\nMigranti su krenuli ka BiH nakon što su Bugarska i Mađarska uvele strogu graničnu kontrolu, blokirajući efektivno “balkansku rutu” migracija.\nGranična policija BiH saopštila je da je Tužilaštvo BiH informisano o incidentu na granici Bosne i Hercegovine na području Velike Kladuše.\nNekoliko medija je objavilo da su granični policajci Republike Hrvatske povređene migrante ilegalno prebacili na teritorij BiB-a, a, nakon što su ih primetili službenici Granične policije BiH, povukli su se na područje svoje države.\nOvo je prvi slučaj da pripadnici Granične policije BiH uoče hrvatske kolege na teritoriji BiH. Glasine o ilegalnim prelascima hrvatskih policajaca i ilegalnom povratku migranata pojavile su se prije nekoliko sedmica, ali dokaza nije bilo.


Tragedija u Banjaluci: Starica se ugušila od dima | Srpskacafe\nTragedija u Banjaluci: Starica se ugušila od dima\nSrijeda, 15.05.2019., 12:50 Srijeda, 15.05.2019., 12:50\nHajrija Hajrić (88) iz Banjaluke stradala je u požaru koji sinoć izbio u njenoj kući u banjalučkom naselju Srpske Toplice, usljed gušenja ugljen-monoksidom.\nKako saznaje SrpskaCafe požar je izbio oko 20 časova u ulici Od Zmijanja Rajka i pretpostavlja se da su ga izazvale neispravne elektro-instalacije.\n– PU Banjaluka je oko 20.30 časova zaprimila prijavu i izvršila uviđaj u porodičnoj kući gdje je usljed požara stradala 88-godišnjakinja. Na osnovu preduzetih mjera i radnji utvrđeno je da nema elemenata krivičnog djela – saopšteno je iz PU Banjaluka.\nNezvanično saznajemo da je požar izazva produžni kabal, na kome je došlo do kratkrog spoja, što je izazvalo varničenje, a potom i požar.\npožarsrpske topliceHajrija hajrić


Đorđević raskrinkao Komšićeve LAŽI! Oglasio se ambasador Srbije u BiH: Evo zašto se nije SASTAO s Željkom - Objektiv\nNaslovna » Vesti » Region » Đorđević raskrinkao Komšićeve LAŽI! Oglasio se ambasador Srbije u BiH: Evo zašto se nije SASTAO s Željkom\nĐorđević raskrinkao Komšićeve LAŽI! Oglasio se ambasador Srbije u BiH: Evo zašto se nije SASTAO s Željkom\nĐorđević ističe da tema razgovora nije pominjana\n/ 14:49 • 13.09.2021. • 13.09.2021.\nFoto: EPA-EFE/FEHIM DEMIR, Printscreen\nAmbasador Srbije u BiH, Aleksandar Đorđević, oglasio se povodom medijskih izvještavanja, prvenstveno pojedinih portala u BiH, a u vezi s pozivom predsedavajućeg Predsedništva BiH Željka Komšića na sastanak, koji je, kako kaže, dobio čudne razmere.\n– Dužan sam, da prvi put za skoro tri godine obavljanja dužnosti ambasadora Republike Srbije u BiH izdam saopštenje, budući da smatram da je istinu neophodno prezentovati, bez obzira na okolnosti kakve su reperkusije spoznaje iste. Ambasada Republike Srbije 13. septembra u 10 časova dobila je poziv, na koji je odgovorila zaposlena u Ambasadi, (poziv upućen od izvesnog gospodina Vuletića), sa zahtevom da dođem kod Željka Komšića na razgovor u 11 časova – navodi u saopštenju Đorđević.\n– Nakon što sam rekao da nisam u mogućnosti da pristupim na tako iznenadan poziv za sastanak, u 10.20 je poziv ponovio šef kabineta Željka Komšića, uz napomenu da može biti vrlo neprijatno, jer me poziva predsednik, a ja neću da dođem, te će mediji o tome pisati. Naravno, tema sastanka nije pominjana, već sam pozvan da “pređem na kaficu” – ističe Đorđević.\nNavodi da su se oko 11 časova na određenim portalima pojavile vesti o, kako kaže, nekakvom njegovom odbijanju sastanka sa Komšićem, a u vezi sa hapšenjem određenog lica u Srbiji.\n– Kao ambasador Srbije neću dopustiti da moju državu i mene lično bilo koji politički činilac zloupotrebljava u svoje lične političke svrhe, kršeći pritom sve kodifikovane uzanse koje regulišu diplomatski status. Napomenuo bih i da su navodi portala da sam preko sekretarice poručio da, citiram, “ne želim doći”, netačni, zlonamerni i usmereni na generisanje neprijatnosti prema ambasadi Srbije u Sarajevu, što je u najmanju ruku nekorektno i nedobronamerno. O svemu navedenom obavestiću predstavnike diplomatske zajednice u BiH, jer ovakvo ponašanje zaslužuje njihovu pažnju – kaže Đorđević.\nPodsećanja radi, pojedini mediji iz Federacije BiH objavili su da je ambasador Srbije u BiH Aleksandar Đorđević odbio da dođe na razgovor u Predsjedništvo BiH na poziv predsedavajućeg Željka Komšića.\nSkandalozna OBJABA konzula BiH: Otvoreno preti Srbima i poziva na RAT


Tokom pet dana radionice nastalo je mnogo likovnih radova, koje su ocjenjivali članovi žirija – akademski slikar Nina Popović, menadžer za društvenu odgovornost kompanije “M:tel” Sandra Stanić i predstavnik Servisnog centra Marina Gavrić.\nNa kraju takmičenja nagrađeni su svi autori i njihovi radovi, a poklone je obezbijedio “M:tel”, saopšteno je iz ove kompanije.\nServis centar “Dajte nam šansu – Svjetlice” otvoren je u septembru ove godine, uz pomoć USAID-a i kompanije “M:tel”, koja već godinama podržava “Svjetlice”.\nCentar, između ostalog, pruža šansu roditeljima djece s poteškoćama u razvoju da u centar dovedu svoje dijete na boravak od četiri sata dnevno, pri čemu su djeca pod stručnim nadzorom i gdje dobijaju njima odgovarajuće tretmane.\n“Centar predstavlja podršku ne samo osobama sa poteškoćama u razvoju, nego i cijeloj porodici, a sve usluge centra su potpuno besplatne”, navode u “M:telu”.\nTagovi: dajte nam sansu-svjetlicedjecam:telradionica


Barrier Norma Green bokal za filtriranje vode cena, cene Srbija, prodaja Beograd Novi Sad Niš\nBarrier Norma Green bokal za filtriranje vode cene\nEPonuda nije internet prodavnica već Vam omogućava da brzo i lako nađete Barrier Norma Green bokal za filtriranje vode po najjeftinijoj ceni. Naš cilj je da kupci budu što bolje informisani o ponudi Barrier bokal za filtriranje vode Norma Green na tržištu Srbije. Vrlo lako nalazite željeni proizvod za kategoriju Bokali za filtriranje vode cene, ne morate da lutate od sajta do sajta za Barrier Bokali za filtriranje vode, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Barrier Norma Green bokal za filtriranje vode sa PRODAVCEM. EPonuda ne može da garantuje potpunu tačnost specifikacije i slika za Barrier Norma Green bokal za filtriranje vode. Pre kupovine, podatke za Barrier bokal za filtriranje vode Norma Green proverite na sajtu PROIZVOĐAČA.


O reformama penzijskog sistema: Svjetska banka od velikog značaja – Bankar.me\nMay 6, 2016 CRNA GORA, MAKRO, PLANETA, SVE VIJESTI Leave a comment\nMinistarka rada i socijalnog staranja Zorica Kovačević govorila je danas na prezentaciji „Opcije za reformisanje sistema prijevremenog penzionisanja za posebna i opasna zanimanja u Crnoj Gori“.\nKako navode iz Ministarstva rada i socijalnog staranja, cilj prezentacije je upoređivanje praksi prijevremenog penzionisanja u Crnoj Gori sa praksom i reformskim trendovima u EU, pogotovo na području posebnih i opasnih zanimanja.\nMinistarka Kovačević istakla je da podrška aktivnostima na reformi penzijskog sistema, koju je u proteklom periodu pružila Svjetska banka, bila je od velikog značaja.\n“Reforma penzijskog sistema, započeta 2003. godine reformom sistema tekućeg finansiranja podržana je i kreditirana od strane Svjetske banke kroz Projekat Investiranje u administraciju penzijskog sistema. Saradnja sa ovom renomiranom institucijom nastavila se i tokom 2010. godine, kroz aktivnosti vezane za utvrđivanje radnih mjesta na kojima se staž osiguranja računa sa uvećanim trajanjem”, kazala je Kovačević.\nRezultat reforme sistema penzijskog i invalidskog osiguranja (prva reforma 2004. godine i druga 2011. godine), uz podršku i stručnu pomoć Svjetske banke, je izrada Studije „Opcije za reformisanje sistema prijevremenog penzionisanja za posebna i opasna zanimanja u Crnoj Gori“.\n“Studija je bazirana na analiziranju crnogorskog penzijskog sistema, prikazivanju najboljih uporednih iskustava, kao i davanju preporuka za reformisanje prijeveremenogpenzionisanja u Crnoj Gori”, objasnila je ministarka.\nPored ministarke Kovačević, na današnjoj prezentaciji govorili su predstavnici Svjetske banke, g-din Zoran Anušić, viši ekonomista i Anjuška Klon-Dominček, konsultant za oblast socijalne zaštite i rada.\nPOJMOVIPenzije penzioni sistem Zorica Kovačević\nPrevious Ovo su poslovi koji donose mirnu budućnost\nSljedeći Harvardski stručnjak: Kako uz pomoć Frojdovog koncepta do veće plate


Prikriva se sudbina nestalih Srba – Zvornik Danas\nNaslovna/VIJESTI/Društvo/Prikriva se sudbina nestalih Srba\nBANJALUKA – Predsjednik Republičke organizacije porodica zarobljenih, poginulih boraca i nestalih civila Nedeljko Mitrović izjavio je Srni da Institut za nestala lica BiH radi pod snažnim pritiskom Međunarodne komisije za nestala lica /ICMP/ i federalnih institucija s ciljem da sudbina 1.650 nestalih Srba ostane nerazjašnjenja.\nMitrović je naglasio da je proces traženja nestalih Srba u BiH u potpunom zastoju, ističući da najveću odgovornost za to snose Tužilaštvo BiH i ICMP.\n„Od formiranja Instituta za nestala lica BiH 2008. godine do danas identifikovano je svega 224 Srba, dok se na spisku nestalih iz Republike Srpske i dalje nalazi 1.650 srpskih vojnika i civila“, podsjetio je Mitrović.\nS toga je, smatra Mitrović, neophodno strukturalni dijalog o reformi pravosuđa u BiH vratiti na njegove početne pozicije i izvršiti potpunu reformu Instituta za nestala lica BiH.\nOn je naglasio da Republička organizacija porodica zarobljenih, poginulih boraca i nestalih civila ima dovoljno osnova za sumnju u prave razloge pokretanja postupka za smjenu direktora Agencije za istrage i zaštitu /Sipa/ BiH Gorana Zupca.\n„Ubijeđeni smo da je razlog za to formiranje i rad Radne grupe pri Sipi za istraživanje stradanje Srba u Sarajevu koja je i formirana po nalogu Zupca. Imamo određenih indicija i informacija da je ova radna grupa počela sa radom“, istakao je Mitrović.\nOn je rekao da je to suštinski razloga zbog kojeg Zupca neki želi da uklone sa ove pozicije, dok su ostali razlozi samo „maska“ za taj potez.


Lady Weekend, 3. i 4. marta\nNaslovna » Izlasci » Sajmovi » Lady Weekend, 3. i 4. marta\nAh Neša 21. februar 2017. Sajmovi Postavite komentar\nU Delta City-ju će se 3. i 4. marta održati Lady Weekend, manifestacija u potpunosti posvećena damama.\nUz besplatan ulaz za sve posetioce, tokom oba dana, od 10.00 do 22.00, organizatori i izlagači najavljuju pravo uživanje za pripadnice lepšeg pola.\nNa Lady Weekend-u biće oko 30 izlagača, koji će predstaviti širok spektar proizvoda: razne kozmetičke preperate, kreme, maske, aparate za depilaciju, mlečne i voćne napitke, zatim nakit za sveku priliku, razne vrste zdrave hrane i drugih zanimljivih sitnica i brendova interesantnih svakoj ženi…\nTakođe, veliki broj izlagača organizovaće kreativne radionice u kojima će dame naučiti i saznati dosta toga novog iz raznih oblasti o pravilnoj ishrani i nezi svake savremene žene.\nDame će uživati u svemu što ih očekuje na ovoj manifestaciji, a njihove jače polovine ih mogu obradovati poklonima, koje ovde mogu naći po specijalnim popustima. (danubeogradu.rs)\nTagovidelta city ishrana izlasci lady weekend sajmovi za dž zdrav život\nPrethodni Crvena zvezda – Galatasaraj, ulaznice od srede\nSledeći Dejvis kup meč Srbija – Španija u hali „Aleksandar Nikolić“


Tilerson o jačanju veza SAD sa Indijom\nDržavni sekretar SAD u poseti Indiji\nSjedinjene Države nastaviće da produbljuju strateške veze sa Indijom, istaknuto je tokom susreta američkog državnog sekretara Reksa Tilersona sa indijskim liderima, uključujući i premijera Narendru Modija. Borba protiv terorizma i uloga Indije u razvoju Avganistana bila su ključna pitanja o kojima je Tilerson razgovarao sa ministrom inostranih poslova Indije Sušmom Svaradžom. Tilerson uverava da će “u borbi protiv terorizma SAD i dalje stajati rame uz rame sa Indijom”.\nTema razgovora bila je i zategnutost odnosa Indije i Pakistana, u vezi sa naporima Islamabada da očisti zemlju od terorista.\n“Takođe smo zabrinuti zbog stabilnosti i bezbednosti pakistanske vlade. Ukoliko su ove terorističke organizacije povećale svoj broj, snagu i kapacitete unutar pakistanskih granica, to bi moglo da dovede do pretnje pakistanskoj stabilnosti. Ni u čijem interesu nije da vlada Pakistana bude destabilizovana”, rekao je američki državni sekretar Reks Tilerson.\nŠef indijske diplomatije istakao je da nova strategija američkog predsednika Trampa za taj region “može da bude uspešna samo ako Pakistan bude odlučno reagovao protiv svih terorističkih grupa na svojoj teritoriji, bez diskriminacije.\nTilerson je posetio i Pakistan i tom prilikom pozvao tamošnje lidere da intenziviraju napore da se bore protiv ekstremisma i terorizma. Američki državni sekretar je tokom ovog putovanja predstavio novu strategiju Vašingtona za jugoistočnu Aziju i vitalnu ulogu, koju bi Pakistan mogao da igra u pokretanju mirovnog procesa u Avaganistanu, koji bi doneo stabilnosti i bezbednost u regionu.\nTilerson je takođe pozdravio rastuće ekonomsko partnerstvo sa Indijom, koje obuhvata ponude američkih kompanija da prodaju Indiji vojne avione, kako bi modernizovala svoju vojsku, kao i otvaranje indijske fabrike za proizvodnju automobila u Detroitu ovog meseca.\nSekretar Tilerson je tokom putovanja posetio nekoliko zemalja Bliskog istoka i Južne Azije, a nenajavljeno je boravio i u Iraku.


Putu za Čevo rasla cijena, a nema ni analize isplativosti\nzašto je bio prioritet\nCijena izgradnje ovog puta porasla sa 28 na 33 miliona\n59403 pregleda\t190 reakcija\t63 komentar(a)\nSa predizbornog početka radova u julu ove godine: Milo Đukanović na Čevu, Foto: predsjednik.me\nZa posao gradnje puta od Cetinja do Čeva, ugovorenog za 33 miliona eura, ne zna se da li je ekonomski isplativ i zašto je bio prioritet da se gradi. Do danas Uprava za saobraćaj nije objavila kost benefit analizu, koja bi utvrdila isplativost investicije, a što je preporuka relevantnih međunarodnih institucija za sve velike investicije.\nTo je „Vijestima“ saopštila pravna savjetnica nevladine organizacije Akcija za socijalnu pravdu (ASP) Ines Mrdović.\n“Građani bi svakako željeli da imaju najbolje puteve, ali mi nijesmo Švedska, mi smo jedna siromašna država koja nema dovoljno vrtića, škola, domova za stare ili dnevnih centara za djecu sa posebnim potrebama, naše bolnice su ruinirane, a putevi i u razvijenim prigradskim područjima su propali, pa se postavlja pitanje ko je i zašto odlučio da nam u ovom trenutku treba baš put od Cetinja do Čeva”, kazala je Mrdovićeva.\nOna je napomenula da ”građane niko nije pitao šta su nam prioriteti, te se stiče utisak da se ubacivanjem raznih saobraćajnica u kapitalne investicije zapravo obezbjeđuju višemilionski poslovi favorizovanim kompanijama, koje se bave gradnjom puteva”.\nOdgovarajući na pitanje “Vijesti” da li je ugovoreni put Cetinje - Čevo za 33 miliona eura zaista ekonomski isplativ i zašto je bilo prioritet da se on gradi, direktor Uprave za saobraćaj Savo Parača kazao je da je „osnov za utvrđivanje prioriteta rekonstrukcije/izgradnje putne infrastrukture predstavlja važeća planska dokumentacija, odnosno, smjernice Prostornog plana do 2020, što se odnosi i na izgradnju magistralnog puta Cetinje - Čevo - Nikšić.\nKako je cijena rasla\nSam tender za put od Cetinja do Čeva obilježen je nizom kontroverzi, a upitna je finansijska dinamika njegove realizacije.\n“Kada ulazite u projekat od preko 30 miliona, morate tender da pripremite bez greške, ali to ovdje nije bio slučaj. Prvo ću podsjetiti da je Uprava za saobraćaj početkom prošle godine posao procijenila na 28 miliona, a onda par mjeseci kasnije ga povećala na 37 miliona, ali je ostalo nejasno zašto i kako je došlo do uvećanja od devet miliona”, istakla je Mrdović.\nPrema Zakonu o javnim nabavkama, finansijska sredstva moraju biti obezbijeđena, osim kada je riječ o višegodišnjoj nabavci, što je ovdje slučaj.\nParača napominje da je ugovoreni rok izgradnje magistralnog puta Cetinje - Čevo tri godine od uvođenja izvođača u posao, te da će iz kapitalnog budžeta ove godine biti obezbijeđeno za tu namjenu četiri miliona od ugovorena 33. Mrdovićeva smatra da se u investiciju ušlo bez prethodno regulisanih finansijskih elemenata, “što bi dodatno mogla zakomplikovati korona kriza u zemlji”.\n“Posao je dodijeljen nakon sprovedena dva tendera. Na prvom je kriterijum za izbor najpovoljnije ponude bila najniže ponuđena cijena, a nakon što je državna komisija ukazala na nezakonitosti u dodjeli posla na ovom tenderu, Uprava ga je poništila i objavila drugi”, podsjetila je Mrdović.\nMeđutim, na drugom tenderu Uprava je promijenila kriterijum pa to više nije bila najniža, već ekonomski najpovoljnija cijena.\n“Zahvaljujući tome, Uprava je posao dala nikšićkoj firmi ‘Mehanizacija i programat’ za 33 miliona, iako je to bilo skuplje za 1,3 miliona u odnosu na drugorangirani ‘Bemax’, koji je ponudio 31,7 miliona”, kazala je Mrdovićeva. Drugi tender je bio obilježen žalbenim postupcima, a državna komisija je na kraju navela da nije bilo ograničenja tržišne konkurencije, ali to nije obrazložila.\nNa prvom tenderu „Mehanizacija i programat“ ponudila je cijenu od 36,88 miliona, a „Bemax“ od 36,87 miliona, značajno više nego na drugom.\nIzgradnja puta podrazumijeva i javnu rasvjetu, na kojoj će biti ugrađene led sijalice.\n“Tenderom su tačno propisane specifikacije koje one moraju da zadovolje, uključujući čak i boju kućišta, što je zakonski nedopušteno. Ugradnja led sijalica je inače posao po kojem je prepoznata i firma „BB Solar“, u kojoj pola vlasništva ima Blažo Đukanović”, navela je Mrdovićeva\nKoliko se žurilo da se posao što prije dogovori, pokazuje i da u vrijeme sprovođenja tendera Uprava za saobraćaj nije obezbijedila građevinsku dozvolu, već je zahtjev podnijela u maju ove godine, a nejasno je i da li su regulisani svi imovinski odnosi.\nRok za završetak posla je tri godine od uvođenja izabranog ponuđača u posao, a to je trenutak dostavljanja građevinske dozvole, revidovanog glavnog projekta i rješenja o imenovanju stručnog nadzora.\n“Uprava je naknadno predvidjela da izvođač može tražiti produženje roka, ako nije kriv što kasni s radovima, a to su sljedeće situacije: prirodni događaj (požar, poplava, zemljotres, pa čak i neuobičajeno loše vrijeme), odluke nadležnih organa, izmjena projekta, nemogućnost plaćanja ili obezbjeđenja stručnog nadzora”, navela je Mrdovićeva.\nĐukanović “otvorio radove”, još bez građevinske dozvole\nPredsjednik države Milo Đukanović je 12. jula ove godine govorio o putu Cetinje - Čevo - Nikšić, navodeći da će donijeti ekonomske benefite za Cetinje i Nikšić, kao i Čevo, te ukupno za Crnu Goru. O detaljima ekonomskih benefita nije govorio.\n“Kako su tada prenijeli mediji, svečanost je bila upriličena povodom početka radova na ovom putu, ali je nejasno o kakvom se početku radova može govoriti, kada na sajtu Ministarstva za održivi razvoj nema informacije da je izdata građevinska dozvola za ovaj put, a što je jedan od uslova za početak radova”, primijetila je Mrdovićeva.\nNi juče nije bilo zvaničnog podatka da je izdata građevinska dozvola.\nČevosaobraćajputeviinfrastrukturaCetinjeAkcija za socijalnu pravduInes MrdovićUprava za saobraćajSavo ParačaMilo ĐukanovićPredsjednik Crne Gore


DS Nikolićem plaši male partnere u vlasti\nBlic\t24.11.2008 19:08\nOdnedavnim prijateljskim čavrljanjem između DS i novoosnovane SNS Tomislava Nikolića dve najveće stranke u Srbiji namiruju više političkih računa, i to bez potrebe da jedna drugoj direktno padnu u politički zagrljaj.\nDS time smanjuje apetite manjih stranaka, šireći svoj manevarski prostor novim opcijama koje doskora nisu bile moguće, dok naprednjaci takođe povećavaju koalicioni potencijal, iako i sami, prema istraživanjima javnog mnjenja, trenutno vode sa 3:1 nad ostatkom SRS.\nIako obe stranke zvanično tvrde da se do sada nisu stekli uslovi za saradnju na republičkom nivou, sve su češće izjave u kojima čelnici jedne i druge partije ne odbacuju mogućnost ozbiljnije saradnje u budućnosti.\n- Priča o potencijalnim republičkim izborima je daleka, ali ona se koristi za pragmatične svrhe, jer kada se radi o političkim pravilima igre, uvek postoje interesi malih i interesi velikih političkih partija. U tom smislu, savez velikih stranaka ima za cilj da smanji apetite malih i marginalizuje ih. Ta priča može da drži na nižem nivou grandiozne apetite G17 plus i ostalih malih stranaka koje se šlepaju u vladajućoj koaliciji - kaže za „Blic“ profesor FPN Zoran Stoiljković. Prva formalna saradnja dve stranke već je najavljena na lokalnom nivou, u skupštinama opština Prijepolje i Knjaževac. Na pitanje kako će se dosad nezamisliva saradnja ove dve stranke odraziti na republičkom nivou, funkcionerka DS Nada Kolundžija kaže za naš list da „nije uputno govoriti o tome šta bi bilo ukoliko bi se nešto dogodilo“. Ona, takođe, kaže da za DS još važi zabrana o saradnji sa radikalima, ali takođe ocenjuje da je Tomislav Nikolić, istupivši iz SRS, pokazao određenu razliku u odnosu na bivšu stranku. Kolundžija dodaje da treba sačekati i videti kako će se u budućnosti ponašati. S druge strane, Nikolić sada ne mora da se oslanja isključivo na nadu u saradnju sa narodnjacima.


Audi A4 1.8 5V Quattro vs Volkswagen Bora 1.8 5V 4Motion - AutoManijak\nPOČETNA strana :: poređenje :: Audi A4 1.8 5V Quattro vs Volkswagen Bora 1.8 5V 4Motion\nAudi A4 1.6Audi A4 1.8 5V QuattroAudi A4 1.8 5VAudi A4 1.8 5V Turbo QuattroAudi A4 1.8 5V TurboAudi A4 2.4 5V QuattroAudi A4 2.4 5VAudi A4 2.8 5V QuattroAudi A4 2.8 5VAudi A4 1.9 TDIAudi A4 1.9 TDI QuattroAudi A4 1.9 TDIAudi A4 1.9 TDIAudi A4 1.9 TDI QuattroAudi A4 2.5 TDIAudi A4 2.5 TDI Quattro\t Motor\nČinjenica da je Audi dostavljen na Euro NCAP (European New Car Assessment Programme) testiranje, za razliku od konkurenta, predstavlja tek utešnu nagradu, s obzirom na 3 razočaravajuće zvezdice za bezbednost koje su mu dodeljene. Imajući to na umu, hajde da uzmemo u obzir i neke druge aspekte koji utiču na bezbednost. U konkretnom slučaju prvo vozilo predstavlja veliki porodični automobil što mu pruža marginalnu prednost u odnosu na mali porodični automobil konkurenta, tako nam makar govore statistike. Povrh toga, ukoliko govorimo o masi vozila - podatku koji ne možemo isključiti iz priče, Audi A4 nudi marginalnu razliku od 5% više metala.\nNajvažnija stvar prilikom izbora automobila bi trebalo da bude bezbednost, kako aktivna tako i pasivna. Po mom mišljenju, kada se sve uzme u obzir, Audi A4 ostavlja protivnika daleko iza sebe po pitanju bezbednosti, čime se nameće kao jedini izbor čak i bez razmatranja drugih aspekata ovog duela. Stvari se nastavljaju u istom smeru, jer Audi nudi nešto bolje performanse, taman toliko da kažemo da je brži. To ipak ima svoju cenu, a to je potrošnja goriva... Verujem da, kada se sve sabere i oduzme, imamo samo jednog pobednika, a to je Audi. Bilo kako bilo, to je neko moje objektivno viđenje stvari zasnovano na informacijama sa ovog portala. Aspekti kao što su dizajn, praktičnost, vrednost brenda, ali i osećaj u vožnji su na Vama da ih odmerite. Preporučujem ujedno da potrošite dva minuta i saznate koji bi Vam to automobil, na osnovu Vaših želja i mogućnosti, predložio naš virtuelni savetnik™, između više od 12.000 različitih, koliko naša baza trenutno sadrži.


Neviđeno poniženje države i Granične policije BiH\nZabrinjavajuće loši uslovi rada Granične policije Bosne i Hercegovine potakli su Sašu Magazinovića, zastupnika Parlamentarnoj skupštini BiH i Predsjednika Glavnog odbora SDP BiH, da ova pitanje aktuelizira u parlamentarnim klupama. On traži da se javnost upozna da li postoji analiza stanja i uslova rada Granične policije, te šta je posljednjih godinu dana konkretno urađeno na unaprjeđenju graničnih prelaza i poboljšanja uslova rada Granične policije BiH.\nMagazinović upozorava kako na određenim graničnim prelazima naša Granična policija nema čak ni adekvatne osnovne uslove za zadovoljavanje higijenskih i fizioloških potreba, što je neviđeno ponižavanje države i Granične policije Bosne i Hercegovine.\n„Kao i ranijih godina, brojni su primjeri neadekvatnih infrastrukturnih pretpostavki, ali i nepoštivanja države i njenih obilježja kroz pocijepane i/ili prljave državne zastave. Imajući sve to u vidu, tražimo odgovor, ali i sugestiju šta Parlamentarna skupština može uraditi da se stanje značajnije poboljša“, kazao je Magazinović.\nPitanje je upućeno direktoru Granične policije BiH Zoranu Galiću, s ciljem da se – kako kaže Magazinović – stane uz ljude koji nose grb ove države na uniformi i preko čijih leđa se lomi nemar i zapostavljanje vlasti.\n„Pri tome ne treba zaboraviti da je prema odredbama Zakona o graničnoj kontroli, Uprava za indirektno oporezivanje BiH ta koje je nadležna za izgradnju, dogradnju, obnovu, upravljanje i održavenje objekata i infrastrukture na graničnim prelazima. Pozivam predstavnike svih nadležnih institucija da ne pribjegavaju prebacivanju odgovornosti, nego da u okviru svojih mogućnosti učine sve što mogu da unaprijede stanje na graničnim prelazima. Zbog nečijeg nemara i nesposobnosti naši policajci rade u katastrofalnim uslovima. S pravom se možemo zapitati ima li uopšte kraja sramoti koju ova vlast donosi državi i njenim građanima“, ističe Magazinović.\nPoslaničko pitanje Saša Magazinovića možete pogledati ovdje:


Geotermalna energija - alternativa uvoznoj nafti\nPredsedik Buš se zalaže za razvoj novih energetskih tehnologija, da bi se smanjila zavisnost Sjedinjenih Država od uvozne nafte. Jedna mogućnost je geotermalna enegija, koja paru iz zemlje pretvara u električnu energiju. Geotermalna energija nije ništa novo, ali u Sjedinjenim Državama, to je najvećim delom netaknut izvor energije koji privlači sve veću pažnju.\nGeotermalna energija se danas proizvodi komercijalno i Sjedinjene Države su najveći proizvođač na svetu. Međutim, njeno korišćenje u Severnoj Americi je ukupno uzev minimalno.\nKarl Gauel, iz Udruženja za geotermalnu energiju, kaže da se to menja.\nU Sjedinjenim Državama, danas se iz geotermalnih izvora dobija pola procenta ukupnog elektriciteta. Geotermalna energija se daleko više koristi na Islandu, ili na primer na Filipinima... Ipak, eksploatacija geotermalnih izvora je ograničena na područja na kojima topla voda i para mogu da se pronađu na manjoj dubini.\nNedavno istraživanje pod pokroviteljstvom američkog Sekretarijata za energetiku ukazuje da bi geotermalna energija do 2050. mogla da obezbeđuje 10 odsto američkog elektriciteta i to po konkurentnim cenama uz neznatno ugrožavanje životne sredine.\nStudija urađena na Masačusetskom institutu za tehnologiju pokazuje da to obećava nova tehnologija već razvijena za naftna polja, poznata pod skraćenicom U-G-S – usavršeni geotermalni sistemi.


Rohani poziva muslimane širom sveta da se ujedine protiv SAD - Sputnjik Srbija\n10:43 24.11.2018 Preuzmite kraći link\n„Potčinjavanje Zapadu na čelu sa Amerikom bila bi izdaja naše vere i budućih generacija ovog regiona“, rekao je Rohani na međunarodnoj konferenciji o islamskom jedinstvu u Teheranu, u govoru koji je uživo prenosila iranska televizija.\n„Imamo izbor ili da prostiremo crvene tepihe za zločince, ili da se silovito odupremo nepravdi i ostanemo verni našem proroku, našem Kuranu i našem islamu“, rekao je Rohani, a AP ocenjuje da on pritom misli na Saudijsku Arabiju i druge države Persijskog zaliva koje imaju bliske veze s Vašingtonom.\nIranski predsednik je, uz to, izrazio spremnost za odbranu interesa saudijskog naroda od terorizma, agresije i supersila.\n„I za to ne tražimo 450 milijardi dolara“, istakao je Rohani, dok američka agencija navodi da se ta njegova izjava odnosi na vrednost ugovora Rijada s Vašingtonom.\nVašington je u maju ponovo uveo Teheranu sankcije pošto se američki predsednik Donald Tramp povukao iz međunarodnog nuklearnog sporazuma sa Iranom potpisanim 2015. godine.\nIran i Saudijska Arabija su regionalni rivali i podržavaju različite strane u sukobima u Siriji i Jemenu, kao i različite političke frakcije u Iraku i Libanu, napominje AP.\nHasan Rohani, ujedinjenje, poziv, muslimani


Sindikat Fijat Krajsler plastika: Ako treba, štrajkovaćemo godinu dana - Ekonomija - Dnevni list Danas\nPočetna » Ekonomija » Sindikat Fijat Krajsler plastika: Ako treba, štrajkovaćemo godinu dana\nPrivremeno prekinuti proizvodnja u Fijat Krajsler automobilima i protest u Fijat Krajsler plastiku\nSindikat Fijat Krajsler plastika: Ako treba, štrajkovaćemo godinu dana\nZbog kvara dela proizvodne opreme u kooperantskoj firmi Adient (proizvodi delove za enterijer automobila od platna i plastike), prekinuta je ovogodišnja proizvodnja u Fijat Krajsler automobilima u Kragujevcu i njegovim ovdašnjim dobavljačima, sutra će biti nastavljena.\n1Piše: Z.Radovanović 14. januara 2021. 16.47 Izmenjeno: 23.58\nIstovremeno će biti nastavljen i protest zaposlenih u Fijat Krajsler plastiku koji, podsetimo, između ostalog, zahtevaju Ustavom zagarantovano pravo na štrajk koje im je, kako tvrde u Sindikatu te fabrike, oduzeto nametnutim Pravilnikom o radu.\nPobunjeni radnici Plastika protive se i najavljenom umanjenju prinadležnosti, zbog smanjenog obima proizvodnje u FCA i njihovooj firmi, uzrokovanom drastičnim padom plasmana modela „500L“ na svetskim tržištima.\nZaposleni u Fijat Krajsler plastiku od utorka, 12. januara, kad je starovala ovogodišnja proizvodnja automobia u Kragujevcu, protestuju jednosatnim obustavama rada u prvoj i drugoj radnoj smeni.\nU Sindikatu FC plastika za naš list kažu da menadžmnet Fijat Krajsler automobila, koji je nadležan i za njihovu fabriku, ignoriše protest, kako tvrde, 95 odsto zaposlenih u Plastiku, i time, navode, krše Zakon o radu, koji nalaže poslovodstvu da započne pregovore sa radnicima čim stupe u štrajk.\n– Poslovodstvo nas ignoriše, iako po prvi put, zajedno za radnicima, štrajkuju i supervizori (rukovodioci smena – prim. Z.R.) i tim lideri (šefovi određenih proizvodnih delatnosti).\nVerovatno čekaju da se umorimo, što, međutim, nikako neće da se desi.\nNaprotiv, spremni smo da, ako bude trebalo, štrajkujemo i godinu dana, kažu za naš list u Sindikatu Fijat Krajsler plastika, uz poruku da planiraju da početkom naredne sedmice „zaoštre protest“.\nKragujevac, sindikat, Štrajk\n15. januara 2021. u 12.33\nJa koliko sam razumeo radnike, oni bi da učestvuju u dobiti kompanije odnosno kada dobro rade da im se poveća plata.Medjutim sad kad nema posla i kad treba da se smanji plata ne žele da podele rizik sa kompanijom.


Mahovljani: Aerodrom "Nikola Tesla" Beograd donirao je "Aerodromu Banjaluka" transportni sistem | Laktaši - Glas Laktaša - Nezavisni online magazin\nMahovljani: Aerodrom “Nikola Tesla” Beograd donirao je “Aerodromu Banjaluka” transportni sistem\nLAKTAŠI.24.maja- Aerodrom “Nikola Tesla” Beograd donirao je “Aerodromu Banjaluka” transportni sistem u vrijednosti 70.000 KM.\nUgovor o donaciji danas su potpisali vršilac dužnosti generalnog direktora Aerodroma “Nikola Tesla” Saša Vlaisavljević i generalni direktor “Aerodroma Banjaluka” Miroslav Janjić u prisustvu ministra saobraćaja i veza Republike Srpske Neđe Trninića.\nVlaisavljević je naveo da je beogradski aerodrom 2016. godinu završio sa 4,9 miliona putnika, a projekcija za ovu godinu je 5,5 miliona.\nOn je pozvao Trninića i Janjića na otvaranje trećeg terminala Aerodroma “Nikola Tesla” Beograd za desetak dana, čime se povećava kapacietet sa pet i po na sedam i po miliona putnika godišnje.\nPrethodni tekstVrijeme sutra: “I dalje kao u Londonu…”\nSledeći tekstLaminci: Od “Audija” ni traga ni glasa


Ugovor o izgradnji Gradskog stadiona između Grada Leskovca i Kancelarije za javna ulaganja - Dnevnik Juga\nPočetna / GRADOVI / Leskovac / Ugovor o izgradnji Gradskog stadiona između Grada Leskovca i Kancelarije za javna ulaganja\nSrdjan Stamenkovic 19/02/2019\tLeskovac, SPORT Ostavi komentar\nGradsko veće Leskovca usvojilo je na danas održanoj sednici Odluku o kojom se odobrava zaključenje Ugovora o izgradnji Gradskog stadiona.\nUgovor će biti potpisan između Kancelarije za javna ulaganja Vlade Republike Srbije i Grada Leskovca. Ugovor se zaključuje u cilju realizacije projekta obnove i unapređenja objekta Gradski stadion „Dubočica“ u Leskovcu.\nRanije je saopšteno da se u Leskovcu planira izgradnja modernog stadiona po UEFA standardima, sa tribinama kapaciteta 8.000 gledalaca.\nTagoviGradski stadion Kancelarija za javna ulaganja Leskovac\nPrethodni Za rekonstrukciju Centra za socijalni rad 44 miliona, radovi gotovi do juna\nSledeći Nišlije bolje od Leskovčana u košarkaškom derbiju „južne pruge“


Delić: Kragujevac nije žarište korone, sve je bliži ukidanju vanredne situacije - Društvo - Dnevni list Danas\nPočetna » Društvo » Delić: Kragujevac nije žarište korone, sve je bliži ukidanju vanredne situacije\nGrad Kragujevac je sve bliži ukidanju vanredne situacije i očekuje se da to bude sprovedeno u najskorije vreme, rekao je epidemiolog Instituta za javno zdravlje Kragujevac Predrag Delić demantujući izjave iz Instituta „Batut“ da je taj grad žarište korona virusa.\n0Piše: Beta 18. septembra 2020. 09.12\nOn je rekao da mu „zaista nisu jasni parametri“ na osnovu kojih je direktorka „Batuta“ Verica Jovanović donela zaključak da je trenutno Kragujevac „žarište“.\n„Mi ovde pratimo sve pozitivne pacijente, izolaciju nad njihovim ukućanima, kontaktima, tako da mogu da kažem slobodno da se sa epidemiološke tačke gledišta sve to maksimalno dobro prati i nema ni jedan razlog da možemo da kažemo da Kragujevac u ovom trenutku postaje žarište“, rekao je Delić za Televiziju Kragujevac.\nPrethodnih dana je medicinska struka u Kragujevcu davala ocene da je epidemiološka situacija u Kragujevcu „i dalje nesigurna“.\nU Kragujevcu je od početka ove sedmice do juče potvrđeno 16 novih slučajeva infekcije korona virusom.\nKorona virus, Kragujevac, Predrag Delić


Afričke kvalifikacije: Još se čekaju Egipat, Gana, Obala Slonovače, Maroko, Nigerija, Komori… – Navijaci Srbija\nHome > Fudbal > Afričke kvalifikacije: Još se čekaju Egipat, Gana, Obala Slonovače, Maroko, Nigerija, Komori…\nKvalifikacije su pri kraju, a kada će se igrati završna smotra, to još ne može da se kaže sa sigurnošću. Afrički kup nacija dva puta je već odlagan, a januar 2022. je datum kada se očekuje start smotre najboljih na Crnom kontinentu. Mesto su već rezervisali domaćin Kamerun, kao i Senegal, Alžir, Mali i Tunis kao pobednici grupa. U preostala dva kola biće podeljeno još 19 ulaznica, a ionako nepredvidivo takmičenje dodatno je poremetila pandemija virusa korona.\nPresuda FIFA da klubovi ne moraju da puste igrače na međunarodne dužnosti ako po povratku moraju da se suoče sa karantinom imala je uticaja na gotovo svih 48 reprezentacija koje učestvuju u kvalifikacijama. Baš sada kada je najvažnije, kada je trka za plasman na prvenstvo Afrike došlo do kraja.\n17.00: (1,60) Gvineja (3,45) Mali (6,00)\nTamošnje selekcije se u velikoj meri oslanjaju na igrače koji igraju u evropskim klubovima, a ograničenja putovanja i pravila karantina COVID-19 stvorile su velike probleme, koji mogu drastično da osujete ambicije. Zemlje poput Gvineje, Malija, Senegala i Toga strahovale su da će biti posebno pogođene pošto je francuska profesionalna liga prvobitno zabranila klubovima Lige 1 i Lige 2 da dozvole igračima da se odazovu međunarodnim dužnostima van Evropske unije. Međutim, u subotu je ministarstvo sporta Francuske izjavilo je će se odustati od zahteva za izolacijom od sedam dana ukoliko su se fudbaleri pridržavali medicinskog protokola.\nTimovi sa igračima sa sedištem u Ujedinjenom Kraljevstvu morali su da naprave kompromise kako bi izbegli slanje u zemlje sa „crvene liste“ britanske vlade, što bi značilo desetodnevni karantin po povratku. Alžir se složio da izostavi Rijada Mareza iz Mančester Sitija i Saida Benramu iz Vest Hema sa puta u Zambiju ove nedelje i iskoristi ih samo za poslednju kvalifikacionu utakmicu kod kuće u Bocvani u nedelju.\n14.00: (2,30) Etiopija (2,90) Madagaskar (3,35)\nGana je prihvatila zahtev Arsenala da Tomas Parti ne ide u Južnu Afriku na dvoboj Grupe C u četvrtak, već da igra samo u domaćem susetu protiv Sao Tomea i Prinsipea. Pjer-Emerik Obamejan predvodiće Gabon kod kuće protiv Demokratske Republike Kongo u ključnoj utakmici Grupe D u četvrtak, ali neće putovati u Angolu na poslednju utakmicu tri dana kasnije.\nBivši vladari kontinenta poput Egipta, Gane, Obale Slonovače, Maroka i Nigerije na pragu su da se kvalifikuju, a isto bi mogli da učine i Komorska Ostrva i Gambija, kojima bi to bio prvi put da su izborili mesto na Afričkom kupu nacija. Komori, za koje igra El Fardu Ben, najefikasniji stranac u Crvenoj zvezdi, neporažen je posle četiri meča Grupe G, i u četvrtak bi slavljem kod kuće nad Togom mogao da overi plasman, dok bi Gambija mogla da se kvalifikovuje ako istog dana na domaćem terenu pobedi Angolu.\n14.00: (2,65) Uganda (2,65) Burkina Faso (3,05)\nTakođe, nedavno je Konfederacija afričkog fudbala diskvalifikovala Čad iz kvalifikacione faze za turnir zbog mešanja vlade te zemlje u rad fudbalske asocijacije. Kao rezultat, rivali Čada iz Grupe A, Namibija i Mali, nagrađeni su sa tri boda za mečeve koji je trebalo da odigraju kasnije ove nedelje, što je potpuno promenilo stanje stvari. Mali se već plasirao na turnir, dok je Gvineji sa osam bodova, potrebna samo jedna pobeda u preostala dva meča protiv Malija i Namibije (šest bodova) da obezbedi mesto na velikom događaju.\n14.00: (2,95) Južni Sudan (2,65) Malavi (2,95)\n20.00: (6,00) Sao Tome i Prinsipe (3,45) Sudan (1,60)\n17.00: (2,40) Južna Afrika (2,95) Gana (3,10)\n17.00: (2,10) Gabon (3,00) DR Kongo (3,70)\n17.00: (1,97) Gambija (3,05) Angola (4,10)\n14.00: Burundi – Centralnoafrička Republika\n20.00: Mauritanija – Maroko\n14.00: (2,35) Ruanda (2,85) Mozambik (3,30)\n17.00: Zelenortska Ostrva – Kamerun\n14.00: (1,80) Komorska Ostrva (3,35) Togo (4,40)\n17.00: (4,00) Kenija (3,05) Egipat (2,00)\n17.00: (2,65) Bocvana (2,65) Zimbabve (3,05)\n20.00: (3,80) Zambija (3,00) Alžir (2,05)\n14.00: Esvatini – Gvineja-Bisao\n17.00: Kongo – Senegal\n20.00: (3,80) Libija (3,00) Tunis (2,05)\n20.00: (2,30) Ekvatorijalna Gvineja (2,90) Tanzanija (3,35)\n17.00: Niger – Obala Slonovače\n17.00: Benin – Nigerija\nTagged kvalifikacije za kup afričkih nacija reprezentacija Malija


Grupa građana iz Lučana: Nas hoće sve stranke, ali mi hoćemo sami – Info LIGA\nby infoLIGA · 20/11/2018\nGrupa građana „Jedan tim“ iz Lučana zbog, kako navode, velikih pritisaka gotovo svih političkih protivnika ozbiljno razmišlja da odustane od kandidature za predstojeće lokalne izbore u ovoj opštini, zakazane za 16 decembar.\nOni kažu da su u protekla dva meseca razgovarali sa svim političkim organizacijama koje su ih pozivale u koaliciju, pa kako su odlučili da ipak samostalno nastupe, pritisci su postali intenzivniji i ozbiljniji.\n– U jednom ozbiljnom nedeljniku objavljeno je da smo prema istraživanju CESID-a mi drugi na listi poverenja građana za predstojeće izbore i od tada je čini mi se krenuo haos – kaže Dejan Janković iz GG „Jedan tim“ Lučani.\nOva grupacija se prvi put na izborima pojavila 2014. godine, kada su osvojili 10 odsto glasova i dobili četiri odbornika u lokalnom parlamentu.\nLista za predstojeće izbore je spremna, pojačana je sa nekoliko mladih, kvalitetnih ljudi, za nosioca je planiran aktuelni predsednik MZ Guča, Ivica Vukićević, a da li će ona uopšte biti predata, znaće se narednih dana, kaže Janković.\n– Bilo je raznih ponuda i predloga za zajednički nastup na izborima. Osnovni problem je što pregovore i celokupnu organizaciju vode ljudi izvan naše opštine. Njihova strategija je da borbu koju vode u republičkom parlamentu nastave i u kampanji za lokalne izbore. Prisustvo i uticaj lokalnih funkcionera i lokalnih tema je minimalno – istakli su predstavnici GG „Jedan tim“ kao razlog za odluku da samostalno izađu na izbore.\nOni kažu da im je strategija promocija „nezavisnih lokalnih kandidata“.\n– Strategija našeg delovanja od samog osnivanja organizacije zasniva se na potpuno drugačijim principima. Mi se borimo da promovišemo nezavisne lokalne kandidate koji se bave lokalnim (komunalnim) problemima. Prema našim shvatanjima, to i jeste poenta opštinskih izbora, da se građanima predstave programi za što efikasnije upravljanje opštinskim budžetom i da se novcem koji je na raspolaganju reši što više komunalnih problema u dragačevskim naseljima – kažu u ovom timu.\nTags: gučaizborijedan timlučani\nAnaliziranje stanja Žičanog mosta zbog rekonstrukcije\nTurnir “Tenis se vratio u grad 2020.“ u Ivanjici\nBesplatni kursevi engleskog jezika u biblioteci u Lučanima\nNext story Prvi sneg – Udar na kućni budžet (VIDEO)\nPrevious story Niče nova minihidroelektrana “Moravica“ – Da li ugrožava reku?


RTCG - Radio Televizija Crne Gore - Nacionalni javni servis :: Svijet :: Glasanje u Evropskom parlamentu "mala osveta"\nMAĐARSKE VLASTI 12. 09. 2018. 17:38 >> 17:26 1\nGlasanje u Evropskom parlamentu koji je doveo u pitanje evropske vrijednosti u Mađarskoj i aktivirao vanrednu proceduru protiv te zemlje, samo je "mala osveta" političara koji se zalažu za imigraciju, izjavio je danas šef mađarske diplomatije Peter Sijarto.\n"Današnja odluka nije ništa drugo do male osvete promigrantskih političara protiv Mađarske", rekao je Sijarto poslije sastanka vlade u Budimpešti.\nEvropski poslanici glasali su danas za preduzimanje mjera protiv vlade mađarskog premijera Viktora Orbana zbog navodnog podrivanja demokratskih vrijednosti EU i vladavine prava.\n"Odluka osude Mađarske i njenog naroda donijeta je jer smo mi Mađari dokazali da migracija nije neophodni proces i da je moguće zaustaviti imigraciju", rekao je Sijarto i dodao da je glasanje pokazalo da većinu poslanika u Evropskom parlamentu čine promigrantski političari.\nPoslanici su ubjedljivom većinom sa 448 glasova za i 197 protiv glasali za izveštaj koji preporučuje aktiviranje procedure po takozvanom članu sedam ugovora o funkcionisanju EU prema kojem Mađarska može da se kazni uskraćivanjem prava na glasanje.\nEvropski parlament osudio je sistematsku prijetnju vrijednostima Unije u Mađarskoj i tražio je od EU da reaguje pokretanjem procedure po članu sedam, što je najradikalnija mjera za neku zemlju koja ne poštuje evropska pravila.\n"Mađarska ne štiti dovoljno djecu migrante od zlostavljanja"\n06. 06. 2019. 3


SARTI | SARTI APARTMANI 2019 | LETO 2019\nSarti je jako malo mesto i ima 4-5 ulica koje su paralelne sa plažom a poprečne su male i ima ih u većem broju. Bilo gde da ste se smestili plaža vam je na domaku i ne treba vam više od 5 minuta da stignete do nje. Pesak je krupniji u starom delu Sartija, a ka novom delu počinje sitan, fini, lepljivi pesak i postepeni ulazak u vodu što predstavlja pravo rešenje za decu.\nSarti je simpatično malo mesto sa najlepšim plažama Sitonije u blizini. Ako govorimo o plaži u samom Sartiju, moramo reći da je ona duga i besprekorno čista, voda kristalno prozirna i izuzetno topla. Na plaži u Sartiju se ponekada stvore stvarno veliki talasi, kada do toga dodje može se otići na druge plaže koje su u blizini koje su fenomenalne i koje se nalaze u uvalama, gde talasa uopšte nema.\nU Sartiju ima veliki broj što manjih, što većih marketa, u njima se cene od jednog do drugog mogu razlikovati izuzetno mnogo. Voće ne možete kupiti baš u svakom marketu, ali zato 2-3 puta dnevno kroz Sarti prolazi pik-up sa svežim voćem. Ima svakavih radnjica, nekoliko pekara, par mesta za prodaju gyrosa, a svakako i mesara. Voda koja se nalazi u gradskom vodovodu nije za piće, ali može da se kupi flaširana voda u prodavnicama, i po ceni od jednog eura dobijate oko 9 litara vode.\nU Sartiju na glavnom trgu uveče uvek ima nečeg zanimljivog tu se nalazi i čuvena poslastičarnica sa fantastičnim sladoledom. U mestu se nalazi nekolicina kafića, ali oni bolji se uglavnom nalaze u delu Novog Sartija. Postoje i dve diskoteke od kojih se jedna nalazi na ulazu u Sarti i izvanredno je opremljena i uredjena, a druga je “Macedonian club” gde izmedju ostalog izlaze i mladi Grci i Grkinje.\nLeto 2019 23.08.2019 08:01:53


Besiktas kažnjen s 34.000 eura, Bayern sa 25.000\nDisciplinska komisija Evropske fudbalske federacije (UEFA) izrekla je novčane kazne Besiktasu u iznosu od 34.000 eura, Bayernu 25.000, a Romi 7.000, prenosi Anadolu Agency (AA).\nTurski klub je prošao najgore zbor propusta u organizaciji utakmice revanš utakmice osmine finala Lige šampiona protiv Bayerna. Osim zbog loše organizacije Besiktas je kažnjen zbog ubacivanja predmet na teren i blokade stepeništa na tribinama.\nBayern će morati platiti 25.000 eura zbog ulaska navijača na teren i poruka uvredljive prirode tokom prve utakmice četvrtfinala Lige šampiona protiv Real Madrida.\nKazna od 7.000 eura za Romu odnosi se na revanš ogled osmine finala Lige šampiona protiv Shakhtar Donetska zbog upotrebe pirotehničkih sredstava njenih navijača.\nRimski klub je upozoren zbog toga što su dječaci koji dohvaćaju lopte zadržavali vrijeme.\nVrijedi spomenuti da je 5. juna Disciplinska komisija UEFA-e Romu kaznila sa 50.000 eura zbog navijačkih nereda uoči prve utakmice polufinala Lige šampiona protiv Liverpoola u Engleskoj.


Tanjug 17. aprila 2021. 12:18\nZLATIBOR – Ministarka privrede Srbije Anđelka Atanasković svečano je danas otvorila konferenciju studenata ekonomije „Konekt“ na Zlatiboru,koja je ove godine posvećena preduzetništvu.\nOna je pozvala studente da ostanu u Srbiji i istakla da Vlada i Ministarstvo privrede čine sve da mladima obezbede osposobljavanje posle fakulteta kako bi što brže našli posao.\n„Jedan od programa koji to omogućuje je Moja prva plata za koji je država izdvojila dve milijarde dinara. Prema prvim rezultatima, dosta firmi već se odlučilo da zaposli mlade posle prakse u tim firmama“, rekla je ministarka privrede i navela da i ovo Ministarstvo ima podsticajne programe za preduzetnike i otpočinjanje sopstvenog biznisa.\n„Ministarstvo privrede je izdvojilo 450 miliona dinara za male preduzetnike i 150 miliona dinara za početnike u preduzetništvu,od čega su 30 odsto nepovratna sredstva a u nerazvijenim područjima 40 odsto, dok se za ostatak investicije mogu koristiti povoljni krediti Fonda za razvoj“, rekla je Atanaskovićeva,\nDodala je da se posebno vodilo računa i o ženskom preduzetništvu pa je za otpočinjanje sopstvenog biznisa za žene do 30 godina starosti ove godine opredeljeno 100 miliiona dinara. Kako je navela, u ovom programu je i veći udeo bespovratnih sredstava od 35 odnosno 45 odsto za osobe sa nerazvijenog područja.\nMinistarka je studentima poželela svetlu budućnost i naglasila da će uvek imati pomoć Ministarstva privrede u realizaciji svojih ideja.\n„Vi ste ti koje moramo da pitamo kada se razmišlja o budućnosti,jer ste vi ti kojima se zemlja ostavlja,koji će je voditi i odgovarati onima koji dolaze“, poručila je Atanaskovićeva studentima.\nKonferencija studenata se održava od 16. do 19. aprila u organizaciji Studentske unije Ekonomskog fakulteta. Na njoj učestvuje 300 studenata.\nStudenti će se edukovati kako da pokrenu svoj biznis, o vrstama pomoći države koje su im namenjene i programima Ministarstva privrede namenjenim mladima.


EVROPSKA KOMISIJA ZABRINUTA ZA EVRO\nEvropska komisija zabrinuta je za opstanak monetarne unije, a stručnjaci strahuju da razlike između zemalja "slabe poverenje u zajedničku valutu“. Velike razlike u konkurentnosti pojedinih članica i neravnoteža koja proističe iz toga "pružaju osnove za ozbiljnu zabrinutost za evrozonu u celini", navedeno je u dokumentu Generalne direkcije privreda i finansije koji je pripremljen za ministre finansija evrogrupe.\nVlasti u Briselu posebno zabrinjava situacija u zemljama koje su proteklih godina napravile ogromne budžetske deficite. Zahvaljujući niskim kamatama te članice godinama su živele od kredita. Sada te zemlje - pre svega Španija, Irska i Grčka - ne znaju kako da izadju na kraj sa ogromnim manjkom u budžetima. "Kombinacija sve manje konkurentnosti i sve većih državnih dugova izaziva uznemirenost", navedeno je u toj ekspertizi.\nKao izlaz stručnjaci Evropske unije predlažu sanaciju budžeta i hitne reforme. Visina zarada mora se dovesti u sklad sa smanjenom produktivnošću i manjom konkurentnošću, što bi značilo da zaposleni moraju da se pomire sa manjim platama. U dokumentu se upozorava i da se zbog mera štednje i reformi mora računati i na značajan porast nezaposlenosti.\nStručnjaci Komisije, na neki način, predlažu strategiju zahvaljujući kojoj je proteklih godina Nemačka podstakla privredni rast. Međutim, i od Nemačke, i drugih relativno uspešnih zemalja kao što su Holandija i Austrija zahteva se da podstaknu potražnju na domaćim tržištima. U tom cilju Brisel predlaže veću konkurenciju u sektoru usluga, poreske reforme i bolju kreditnu politiku.\nStručnjaci, takođe, upozoravaju da se sve mere moraju preduzeti što pre, jer što se više bude kasnilo biće veća socijalna cena. Prema mišljenju stručnjaka Evropske komisije članice evrozone nemaju alternativu jer su, kako se zaključuje u njihovoj analizi, "reforme od životnog značaja za dugoročno funkcionisanje monetarne unije".


Predsednik Skupštine grada Subotice dr Balint Pastor (Dr. Pásztor Bálint) danas je, kod Velike terase na Paliću, otvorio 15. Međunarodni ultramaraton na Paliću. Simboličnim presecanjem vrpce od strane Predsednika Skupštine grada Balinta Pastora i koordinatora u Srpskom atletskom savezu Gorana Čegara, otpočeo je ultramaraton na kome ove godine učestvuje oko 80 takmičara iz osam zemalja. Tačno u podne krenuli su takmičari u trkama na šest časova i 24 časa, u ponoć startuje dvanaestočasovna trka i ultramaraton na 100 kilometara, a u nedelju ujutru, u šest časova, počinje trka na 50 kilometara. Trke se održavaju na međunarodno verifikovanoj stazi i istovremeno su i državna prvenstva (24 časa, 50 km i 100 km) i kvalifikacije za svetsko prvenstvo. Organizatori međunarodnog ultramaratona su Ultramaratonski savez Srbije, Ultramaratonski klub „Paligo Palus“ i Srpski atletski savez.\nBalint Pastor je, tim povodom, rekao da mu je izuzetna čast što i ove godine može da prisustvuje otvaranju 15. Međunarodnog ultramaratona na Paliću, pored Palićkog jezera, i da je ova sportska manifestacija postala tradicionalna zahvaljujući našoj sugrađanki Elviri Janoši, vrhunskom sportisti koja je nadmećući se u ultramaratonu postigla rezultate koji se i dan-danas pamte u svetu.\n„Elvira Janoši je 1995. godine dobila nagradu 'Pro urbe' grada Subotice, potpuno zasluženo, a nakon okončanja svoje sportske karijere, postala je trener i organizator ultramaratona. Zahvaljujući upravo njoj, mi smo danas domaćini državnog prvenstva koje je ujedno i kvalifikacija za Svetsko prvenstvo. Zahvaljujem se i Srpskom atletskom savezu, koordinatoru u Savezu Goranu Čegaru, Ultramaratonskom savezu Srbije i Ultramaratonskom klubu 'Paligo Palus'“, istakao je Balint Pastor.\nJuče smo otkrili spomenik Karolju Birou, naglasio je, bivšem gradonačelniku Subotice u periodu od 1902. do 1918. godine koji nije izgradio samo velelepnu Gradsku kuću, već i Veliku terasu, Muzički paviljon, Ženski štrand i Vodotoranj.\n„Ovo govorim zato što su sve ove građevine podignute pored ultramaratonske staze i možemo da kažemo da će takmičari ultramaraton istrčati u okruženju ovih naših najlepših građevina. Takmičarima želim sve najbolje, dobre vremenske uslove i dobar vremenski rezultat“, rekao je dr Balint Pastor, i dodao da je subotička lokalna samouprava podržala ovu manifestaciju i tom prilikom Elviri Janoši uručio zastavu grada Subotice.\nPrisutne su pozdravili i učesnicima 15. Međunarodnog ultramaratona poželeli puno uspeha u predstojećim trkama, predsednica Saveta Mesne zajednice „Palić“, Marta Dobo, i Goran Čegar, koordinator u Srpskom atletskom savezu.\nOva sportska manifestacija, koja se tradicionalno održava 5. i 6. juna na Paliću, proteklih godina je dobila bronzano priznanje od Međunarodnog ultramaratonskog saveza (IAU). Takmičenje se nalazi u međunarodnom kalendaru, a rezultati će biti svrstani na međunarodnoj rang-listi.\nRezultati 15. Međunarodnog ultramaratona na Paliću\nPobednik dvdesetčetvoročasovnog ultramaratona (Prvenstvo Srbije na 24 časa - seniori) je Mihal Šulja (47) koji je bio pobednik i prošlogodišnjeg, 14. Međunarodnog ultramaratona. Šulja je napravio j404 kruga i pretrčao 214 kilometara, drugo mesto zauzeo je Saša Gacik, a treće Miljan Dimitrijević.\nNa Prvenstvu Srbije na 24 časa za seniorke prvo mesto osvojila je, kao i prošle godine, Valentina Nejković (44 godine, napravljeno 258 krugova), druga je bila Vitaminka Zrnić, dok je treće mesto izborila Zorica Vukov iz UK „Paligo Palus“ Palić. Ramona Ianas iz Rumunije pobednik je u apsolutnoj kategoriji sa 349 krugova.\nU trci na 100 kilometara koje se bodovalo za Prvenstvo Srbije, trijumfovao je Veljko Popović.\nNa Prvenstvu Srbije na 50 kilometara do kraja se vodila neizvesna borba za titulu prvaka. U muškoj konkurenciji slavio je Miloš Dragović, ispred Edvarda Halasa (UK „Paligo Palus“ Palić) i Uglješe Nikolića.


Soni će nakon godina tavorenja imati najveći profit dosad - i to ne zahvaljujući elektronici\nIzvor: B92, 01.Mar.2021, 09:02\nJapanski div, grupa Soni, ostvariće najveći profit u svojoj istoriji u fiskalnoj 2020. godini, koja se završava u martu ove kalendarske godine.\nTo je važan pokazatelj da se taj konglomerat, nakon više od 15 godina teških strukturnih reformi, konačno stabilizovao. Soni danas, međutim, nije ono što je bio u 20. veku – jezgro njegovog poslovanja više nisu elektronski i električni uređaji, već zabava i finansijske usluge.\nZa obične građane širom sveta Soni je sinonim za elektroniku, proizvode kao što su muzički uređaji, kompjuteri i televizori.\nTaj div japanske elektronske i zabavne industrije, međutim, u prve dve decenije ovog...\nJapanski div, grupa "Soni", ostvariće najveći profit u svojoj istoriji u fiskalnoj 2020. godini, koja se završava u martu ove kalendarske godine. To je važan pokazatelj da se taj konglomerat, nakon više od 15 godina teških strukturnih reformi, konačno stabilizovao. "Soni" danas, međutim, nije...